میسر... له‌به‌ر كاریگه‌ری گه‌رما وتاری هه‌ینی كورت ده‌كرێته‌وه\nبه‌رواری دابه‌زاندن: 24/06/2010 : 15:13:35\nبه پێی هه‌واڵه‌كان وه‌زاره‌تی ئه‌وقافی حكومه‌تی میسری چه‌ند رێنماییه‌كی داوه‌ته وتاربێژانی ئه‌م وڵاته بۆ ئه‌وه‌ی وتار‌و نوێژی هه‌ینی له (30) ده‌قیقه زیاتر نه‌بیت، ئه‌مه‌ش له‌به‌ر بوونی كه‌سانی نه‌خۆش و بێ چاره، كه له‌وانه‌یه به‌رگه‌ی ئه‌و شه‌پۆڵه گه‌رمایه‌ی رووی كردۆته وڵاته‌كه‌یان نه‌گرن.\nبه پێی قسه‌كانی شێخ شه‌وقی عه‌بدوله‌تیف، سه‌رۆكی كه‌رتی ئایینی له وه‌زاره‌تی ئه‌وقافی میسری، پێش چه‌ند رۆژێك له پارێزگای ئه‌سیوت میسری له ئه‌نجامی زۆری گه‌رما كه‌سێك مردووه‌و، نۆی دیكه‌ش نه‌خۆش كه‌توونه، به هه‌مان شێوه له پارێزگای سوهاجی هه‌مان وڵات چاودێرێكی لیژنه‌كانی تاقیكردنه‌وه له‌به‌ر هه‌مان هۆكار گیانی له ده‌ست داوه.\nژماره‌ی سه‌ردان : 8632761


دۆناڵد ترەمپ، سەرۆکی ئەمریکا پێشنیازی دوو دەوڵەت بۆ فەلەستین و ئیسرائیل دەکات و قودسیش دەکاتە پایتەختی ئیسرائیل، هاوکات بەگوێرەی پڕۆژەکەی، فەڵەستینییەکان دەبنە خاوەنی دەوڵەت و ئەمریکاش هاوکارییان دەکات بۆ بنیادنانی دەوڵەتەکە.\nئێوارەی ئەمڕۆ سێشەممە، لەکۆشکی سپی لە واشنتنی پایتەختی ئەمریکا کۆبونەوەیەکی مێژویی ئەنجامدرا و تیایدا تڕەمپ ناوەڕۆکی پڕۆژەی “گرێبەستی سەدە”ی ئاشکراکرد و بەشێوەیەکی زۆر باش باسی پڕۆژەکەی کرد کە بەوتەی ئەو دەبێتە هۆی ئاشتی لەنێوان ئیسرائیل و فەلەستین.\nدۆناڵد ترەمپ لە وتارەکەیدا ڕایگەیاند: “ئەمڕۆ ئیسرائیل هەنگاوێکی گرنگ دەنێت بۆ ئاشتی و لە ئێستاشدا ئیسرائیل بووەتە ناوەندی دیموکراسی و کلتوری جیهان، بەڵام فەڵەستین کەوتووەتە ناو چەقی تیرۆرستەکان و ئەو شوێنانەی کە پەرە بە تیرۆر دەدرێت لێی، بۆیە ئێمە بەدوای ڕێگایەکی باش گەڕاین بۆ ئەوەی ململانێکانی فەڵەستین و ئیسرائیل چارەسەر بکەین”.\nسەرۆکی ئەمریکا وتیشی “ماوەیەکی دورودرێژە بۆ گەیشتن بەم قۆناغە سەرقاڵین و پێشتریش لەگەڵ مەحمود عەباس، سەرۆکی فەڵەستین کۆبومەتەوە و هەوڵی دۆزینەوەی باشترین ریگەمان داوە بۆ چارەسەری کیشەکان و بنیامین ناتانیاهۆ، سەرۆک وەزیرانی ئیسرائیلیش بەڵێنی داوە کە کار بکات بۆ دروستکردنی ئاشتی و ئیمەش پێمانە وایە گەلانی فەلەستین و ئیسرائیل شایستەی ئاشتی و ژیانیکی باشترن”.\nدەربارەی ناوەرۆکی پڕۆژەکە تڕەمپ وتی: “پڕۆژەکەی ئێمە بۆ ئاشتی 80 لاپەڕەیە و بەوردی هەوڵی چارەسەری تەکتیکی کیشەی نێوان ئیسرائیل و فەڵەستین دراوە و لەو پڕۆژەیەشدا هەردووکیان براوەن بۆ ئەوەی ئاشتیان دەست بکەوێت و ئاسایشیان بۆ دابین بکرێت، چونکە بەپێی پڕۆژەکە ئیسرائیل دەوڵەتیکی دەبێت کە پایتەختەکەی قودس (ئۆرشەلیم)ە کە دەبێتە پایتەختیکی دابەش نەکراو، هەروەها لە ڕۆژهەڵاتی ئیسرائیلیش دەوڵەتیک بۆ فەڵەستینییەکان دروست دەکەین و پایتەختەکەشی قودسی ڕۆژهەڵات دەبێت”.\nتڕەمپ باسی لەوەشکرد: “کار دەکەین بۆ دروستکردنی دەوڵەتێک بۆ فەڵەستین بۆ ئەوەی هەرکاتێک گونجاو بێت دەوڵەتیان بۆ دروست بکەین، ئەویش ئەو کاتەیە کە تیرۆرستان لەناوبرا، ئەگەر فەلەستینیش ڕازی بێت بەو پێشنیازە ئەوا یەک ملیۆن هەلی کار بۆ فەلستینییەکان دابین دەکەین و ئابوریان بەهێز دەکەین و بەبەهای 50 ملیار دۆلاریش لە فەڵەستین وەبەرهێنان دەکەین و وا دەکەین لەمەودوا فەڵەستینییەکان پشت بەخۆیان ببەبەستن و لەسەر پێی خۆیان بوەستن و ئێمەش یارمەتیان دەدەین، ئیتر پێویستیان بە ڕیکخراوە مرۆیییەکان نەمێنێت”.\nسەرۆکی ئەمریکا لە کۆنگرە ڕۆژنامەوانییەکەدا هێمای بۆ ئەوە کرد: “من بۆ ئەوە هەڵنەبژێردراوم کە کارە قورسەکان نەکەم و خۆمیان لێبدزمەوە، بەڵکو هەموو کارێکم کرد بۆ ئەوەی پشتی ئیسرائیلمان گرت و زۆر کاری باشمان بۆ کرد، ئەم ریککەوتنەش بۆ فەلەستینییەکان باشترین دەرفەتی مێژوییە بۆ ئەوان و دەمانەوێت بیانکەینە دەوڵەت و ئەمەش دواین دەرفەتە بۆ ئەوان و ڕەنگە هەرگیز دەرفەتی وایان پێنەدرێتەوە و دەمانەوێت ئاسایشی دەوڵەتی ئیسرائیل پارێزراو بێت و ئێمە ڕێگە نادەین ئاسایشی ئیسرائیل بکەوێتە مەترسییەوە و ڕێگا بە تەقینەوە و کاری تێکدەرانە نادەین”.\nسەرۆکی ئەمریکا باسی لەوەشکرد: “بە مەحمود عەباس، سەرۆکی فەڵەستینم وت کە لەماوەی چوار ساڵی داهاتوودا هەموو دەرفەتێکیان هەیە بۆ ئەوەی دەوڵەت ڕابگەیەنن و لەگەڵ ئیسرائیل گفتوگۆ بکەن و ئەگەر ئێوە بتانەوێت ئێمە و چەندین وڵاتی دیکە لەگەڵتان دەبین و یارمەتیتان دەدەین و ئەگەر سەرۆکی فەلەستین ڕازی بێت بەم پڕۆژەیە ئەوا ئێمە هەموو هاوکارییەکاکیان دەکەین”.\nلەکۆتایی وتەکانیدا تڕەمپ سوپاسی عومان و بەحرەین و ئیماراتیشی کرد بۆ ئەوەی کە یارمەتییان داون لە پێشکەشکردنی ئەو پڕۆژەیە.


خاتوو به‌سێ که له‌و ساڵانه‌ی دوایی‌دا زیاره‌تی کابه‌ی کردبووو زۆر جار به حاجی به‌سێ ناو ده‌برا، خانمێکی به‌ڕێز، خانه‌دان، میوانگرو خزمدۆست‌و ئینسان‌و ئینساندۆست بوو که هه‌موو ئه‌وانه‌ی له نیزیکه‌وه ناسیویانه ئۆگری ئه‌خلاقی جوان‌و ڕه‌وشتی به‌رزی بوون‌و باشترین پێوه‌ندی دراوسێیه‌تی‌و دۆستایه‌تی‌یان له‌گه‌ڵی هه‌بووه.\nله‌وانه‌ش زیاتر خاتوو به‌سێ مرۆڤێکی تێکۆشه‌ر و نه‌ته‌وه‌په‌روه‌ر بوو. جگه له‌و ئه‌رکه نه‌ته‌وایه‌تی‌یه که له سه‌ر شانی خۆی هه‌ست پێ ده‌کرد، پشت‌و پشتیوانێکی قایم‌و ئه‌مین بۆ هاوسه‌ره پێشمه‌رگه‌که‌ی کاک مه‌لا ره‌سوڵی پێشنماز بوو، به جۆرێک که له هه‌موو ده‌ورانی ده‌ربه‌ده‌ری‌و پێشمه‌رگایه‌تی‌و ماڵ به‌کۆڵی‌دا هه‌میشه به‌شی زۆرتری ئه‌رکی پێگه‌یاندنی منداڵه‌کانی خستبووه سه‌ر شانی خۆی‌و هه‌موو ئه‌و که‌م‌و کوڕی‌یانه‌ی له ژیانی ئاواره‌یی‌و ده‌ربه‌ده‌ری‌دا بۆیان ده‌هاتنه پێش، به وره‌ی به‌رزه‌وه ته‌حه‌مول ده‌کردو قه‌ت نه‌ده‌بووه کۆسپی سه‌ر ڕێگای کارو تێکۆشانی هاوسه‌ره‌که‌ی.\nحاجی به‌سێ له ژیانی پێشمه‌رگایه‌تیی بنه‌ماڵه‌که‌ی‌دا چه‌ندین جار به خۆی‌و منداڵه‌کانیه‌وه که‌وته به‌ر هێرش له‌شکریانی تاریکی‌و نه‌زانی‌و جارێکیش به بۆمبارانی هێلی‌کۆپتێر بریندار بوو.\nدۆست‌و ره‌فیه‌کانی کاک مه‌لا ره‌سووڵ که تێکه‌ڵاوییان هه‌بوو و هاتۆچۆی ماڵیان کردوه، هه‌رگیز خزمه‌ت‌و میوانداری‌و مێهره‌بانیی ئه‌و خاتوونه به‌ڕێزه‌یان بیر ناچێ‌و بۆ هه‌میشه به ڕێزه‌وه ناوی ده‌به‌ن.\nشایانی باسه خاتوو به‌سێ‌و کاک مه‌لا ڕه‌سوڵ چه‌ند سالیک بوو له ده‌ره‌وه‌ی وڵات‌و له سۆئێد ده‌ژیان‌و منداڵه‌کانیان هه‌موو له ده‌ره‌وه‌ن، به‌ڵام ئه‌وان دووریی کوردستانیان پێ ته‌حه‌مول نه‌کراو بۆ خۆیان هه‌ر له هه‌رێمی کوردستان ده‌ژیان‌و ته‌نیا که‌متر له دو مانگ پێش ئێستا که نه‌خۆشیی بڕستی لێ بڕی، به مه‌به‌ستی چاره‌سه‌ری پزیشکی سه‌فه‌ری سۆئێدی کرده‌وه به داخه‌وه سه‌فه‌ره‌که‌ی بێ‌گه‌ڕانه‌وه بوو،و به قه‌ولی کوردی خاکی غه‌ریبی بوو به ئاوو گڵی.\nبە بۆنەی کۆچی دوای خاتوو بەسێ تەڵایی لە ناخی دڵەوە سەرەخۆشی لە بنەماڵەی تێکۆشەری پێشنماز و بە تایبەت کاک مەلا ڕەسووڵ و منداڵەکانی دەکەم و هیوای تەمەن درێژیان بۆ دەخوازم و ئاواتەخوازم جاجی بەسێی کۆچ کردووش بە بەهەشتی بەرین شاد بێ.\nلە ماڵپەری کوردستان و کورد وەرگیراوە


📕 80 ساڵ تەعریبکردنی کوردستان! | تاقم: پەڕتووکیانە | زڤانوو بابەتی: 🏳 کوردیی ناوەڕاست\n🔗 پەڕتووک وەنایۆ: 80 ساڵ تەعریبکردنی کوردستان!\n📥 جمارەو داونلۆدی: 2,239 جارێ\n➕ ئی بابەتە جەلایەنوو: (هاوڕێ باخەوان)وە جە: Jul 11 2012 2:08PM تۆمارکریان\n👁 ئی بابەتە 13,532 جارێ وینیان\n📕 فایلەو PDFی 1.0.1 676 KB 47 Jul 11 2012 2:08PM هاوڕێ باخەوان


په‌رتوکا پیرۆز » یەعقوب » به‌شێ 4\nهەڤالینی ل گەل جیهانێ\nشەڕ و هەڤڕكیێن د ناڤ هەوە دا ژ كیڤە دهێن؟ ما نە ژ حەزێن هەوە دهێن، یێن د ناخێ هەوە دا دجەنگن؟\nحەزا هەوە ل سەر تشتەكیە، لێ هوین ژێ د بێ بەهرن، ئەڤجا هوین كوشتنێ دكەن. دلچوونێ دكەن و نەشێن ب دەست خۆ ڤە بینن، ئەڤجا هەڤڕكیێ و شەڕی دكەن. هوین ژێ د بێ بەهرن، چنكو ژ خودێ ناخوازن.\nهوین دخوازن، لێ وەرناگرن، چنكو ب نیازەكا شاش دخوازن، دا ل حەزێن خۆ بمەزێخن.\nگەلی دەهمەنپیسان[a] ! ما هوین نزانن هەڤالینی ل گەل جیهانێ، دوژمناتیە ل گەل خودێ؟ لەوما یێ دڤێت ببیتە هەڤالێ جیهانێ، ئەو خۆ دكەتە دوژمنێ خودێ.\nما هوین هزر دكەن كو نڤیسار ژ قەستا دبێژیت: ‹خودێ ب ئیرەیی[b] بیریا وی گیانی دكەت یێ د مە دا ئاكنجی كری›؟\nلێ ئەو كەرەمەكا مەزنتر ددەت، لەوما دبێژیت:\nلەوما ملكەچی خودێ ببن. دژی ئبلیسی راوەستن و ئەو دێ ژ بەر هەوە رەڤیت.\nخۆ نێزیكی خودێ بكەن، ئەو ژی دێ خۆ نێزیكی هەوە كەت. دەستێن خۆ پاقژ بكەن، گەلی گونەهكاران. دلێ خۆ پاك بكەن، گەلی دوودلان.\nخەمگین ببن، شینیێ دانن و بگریێن. بلا كەنیا هەوە ببیتە شینی، شادیا هەوە ژی ببیتە خەم.\nخۆ ل بەرامبەر خودانی بشكێنن و ئەو دێ هەوە بلند كەت.\nئێكودوو داد نەكەن\nب خرابی بەحسێ ئێكودوو نەكەن، خویشك و برایێن من. یێ ب خرابی بەحسێ برایێ خۆ بكەت و برایێ خۆ داد بكەت، ئەو ب خرابی بەحسێ دەستووری دكەت و دەستووری داد دكەت. ئەڤجا ئەگەر تۆ دەستووری داد بكەی، ئەو تۆ كارپێكەرێ دەستووری نینی، لێ تۆ دادوەری ل سەر دەستووری.\nب تنێ ئێك دەستووردانەر و دادوەر هەیە، ئەوە یێ دشێت قورتال بكەت و ژ ناڤ ببەت. ئەڤجا تۆ كی دا نێزیكێ خۆ داد بكەی؟\nپشتا خۆ ب خۆ گەرم نەكەن\nوەرن، گەلی ئەوێن دبێژن: «ئەڤرۆ یان سوبەهی دێ چینە فلان یان بێڤان باژێڕی و دێ ساڵەكێ ل وێرێ مینین و بازرگانیێ كەین و قازانج كەین،»\nهوین چ ژ سوبەهی نزانن. ما ژیانا هەوە چیە؟ هەلمەكە كو دەمەكێ كورت دیار دبیت، پاشی نامینیت.[d]\nل شوینا وێ دڤێت هوین بێژن: «ئەگەر خودان حەز بكەت، ئەم دێ ژین و فلان یان بێڤان كاری كەین.»\nلێ نوكە هوین ب دفنبلندی شانازیێ ب خۆ دبەن. هەر شانازیەكا هۆسا یا خرابە.\nئەڤجا یێ بزانیت باشیێ بكەت و نەكەت، ئەو بۆ وی گونەهە.\na. 4:4 q دەهمەنپیس: هێمایە بۆ كەسێن نە وەفادار ل گەل خودێ.\nb. 4:5 q ئیرە: ب عەرەبی ‹غیرە›.\nc. 4:6 پەند 3:34\nd. 4:13-14 پەند 27:1\nیەعقوب به‌شێ 5


“هاووڵاتیان بایكۆتی شوێنە گرانفرۆشەكان بكەن” - هيوای کۆرد\nداوای كۆبوونەوەی یه‌كێتی و پارتی دەكرێت 7 خوله‌ك ago\nوەزیرى تەندروستى هەرێم داوایەک ئاراستەی هاوڵاتیان دەکات 31 خوله‌ك ago\nبەرهەم ساڵح لەگەڵ هاوسەرۆك و مەكتەبی سیاسی یەكێتی كۆبووەوە 52 خوله‌ك ago\nداوای كۆبوونەوەی یه‌كێتی و پارتی دەكرێت\nئەنجومەنی وەزیرانی عێراق ژماره‌یه‌ك بریاری ده‌ركرد\nوەزیرى تەندروستى هەرێم داوایەک ئاراستەی هاوڵاتیان دەکات\nتره‌مپ: ناردنی هێز بۆ خۆرهه‌ڵاتی ناوه‌ڕاست گه‌وره‌ترین هه‌ڵه بوو له مێژووی ئه‌مریكا\nسەرۆک کۆماری عیراق داوای ئەنجامدانی هەڵبژاردنێكی پێشوەختی پاك و بێگەرد دەکات\nبەرهەم ساڵح لەگەڵ هاوسەرۆك و مەكتەبی سیاسی یەكێتی كۆبووەوە\nفڕۆكه جه‌نگیه‌كانی توركیا سنوره‌كانی قه‌زای ماوه‌تیان بۆردومان كرد\nژوری ئۆپه‌راسیۆنی گه‌رمیان بۆ روبه‌ڕوبونه‌وه‌ی كۆرۆنا ژماره‌یه‌ك بڕیاری نوێی ده‌ركرد\nسوودەكانی خواردنی مانگۆ\nحاکمی ویلایەتی نیویۆرک رەخنە لە ترەمپ دەگرێت\nHome هەواڵ کوردستانی “هاووڵاتیان بایكۆتی شوێنە گرانفرۆشەكان بكەن”\n“هاووڵاتیان بایكۆتی شوێنە گرانفرۆشەكان بكەن”\non: كانونی یه‌كه‌م 11, 2019 In: کوردستانی, هەواڵ\nلە هەرێمی كوردستان بەپێچەوانەی زۆر وڵاتی گەشتیاریی و پێشكەوتووەوە نرخ لە چێشتخانە و هۆتێل و كافێ و شوێنە گەشتیارییەكان زۆر بەرزە، بۆیە هاووڵاتیان و گەشتیاران نیگەران بوون.\nبەرزی نرخەكان بە جۆرێكە، نرخی یەك شەربەتی فرێشی مۆز نرخی چەند كیلۆمۆزێكە، نرخی، یەك بتڵ ئاو یان یەك چا لە هەندێك شوێن نرخی چەند كارتۆنێك ئاو یان چەند كیلۆ چایەكە، نرخی یەك شیش تكەی مریشك نرخی چەند كیلۆیەك مریشكە، نرخی یەك شیش گۆشتی سوور و كەباب نرخی زۆرتر لە كیلۆیەك گۆشتی سوورە.\nوتەبێژی دەستەی گەشتوگوزاری هەرێمی كوردستان ڕایدەگەیەنێت، چاودێری ووردی شوێنە گەشتیارییەكان دەكەین و ڕێگردەبین لەوەی نرخی شمەك و كاڵاكان بەرز بكەنەوە.\nلە هەرێمی كوردستان بەراورد بە زۆر وڵاتانی دیكە نرخی شمەك و كاڵا بەتایبەت لە ناوچە گەشتیارییەكان زۆر بەرزە و ئەمەش نیگەرانی لای گەشتیاران بە گشتی و هاوڵاتی هەرێم بەتایبەتی دروست كردووە.\nنادر ڕۆستی وتەبێژی دەستەی گەشتوگوزاری هەرێمی كوردستان ڕایگەیاند، بەشێوەی گشتی نرخ پەیوەندی بە كارگێڕی خۆجێیەوە هەیە نەك بە یەكەیەكی گەشتیاری وەكو ئێمە، بەڵام لەگەڵ ئەوەشدا لە شوێنە گەشتیارییەكان كۆمەڵێك ڕێگامان گرتووەتەبەر بۆ ئەوەی نرخ گران نەبێت.\nوتیشی”پێویستە بە بەردەوامی تا ئەندازەیەك نرخەكان سنوردار بكرێن، لەبەرئەوە هەنگاومان ناوە بەوەی لە شوێنەگەشتیارییەكان و هۆتێلەكان نرخەكان هەڵبواسرێن، بۆ ئەوەی گەشتیار ئازاد بێت ئەو شوێنە بەكاربهێنێت یاخود نا و كوالێتی شوێنەكانیش دیار بێت”.\nئاماژەی بۆ ئەوەش كرد، نرخی هەندێك شوێنمان گران بێت، نرخی هەندێك شوێنمان هەزرانە، بەشێوەیەك لە كام شوێنی دونیا بوونی هەیە بە 10 هەزار دینار لە هۆتێل بمێنێتەوە بە خزمەتگوزاری بەیانیانیشەوە، لە هەندێك شوێنی بازاڕ نرخی زۆر سەرەتاییمان هەیە، بەپێچەوانەوە لە زۆر لە وڵاتان نرخەكان هەرزانترن.\nئاشكراشیكرد، هاوڵاتی بۆچی دەچێت بۆ شوێنێك كە نرخەكە گرانە؟ بۆچی بایكۆتی ناكات؟ بۆ ئەوەی شوێنەكە كڕیاری نەمێنێت یان دایبخات یان نرخەكەی هەزران بكات، ئێمە هەر دەزانین گلەیی لە دەسەڵات و ئەو شوێنانە بكەین، هاوڵاتیانیش دەتوانن سنوورداری بكەن، لەبەرئەوە ئێمە ئەركی خۆمان جێبەجێ دەكەین و هاوڵاتیانیش ئەركی خۆیان بكەن.\nTags: هاووڵاتیانهەرێمی كوردستانهۆتێل\nبەشار جەعفەری: كورد بەشێكە لە مێژووی سووریا\nموچە و دەرماڵەی خاوەن بڕوانامەكان كەمدەكرێتەوە\nوەزارەتی دارایی هەرێم ژمارەیەك بڕیاری دەرکرد 11 views\nلاهور شێخ جه‌نگی، نیگەرانیەکانی لەبارەی لەشکرکێشیەکانی تورکیاوە دەربری 10 views


تاوەکو ئەوڕۆ (١٠٣٤٢) هاووڵاتی "ئەوانەی کە لە دەرەوەی ووڵات گەڕانەتەوە وە ئەوانەی کە بەرکەوتەی نەخۆشە چەسپێنراوەکان" کەڕەنتین کراون، لەئێستادا تەنها (١٢٣٣) هاووڵاتی لە (٣٢) شوێنی جیاوازی کەرەنتین ماونەتەوە؛ (٥٠٢) لە هەولێر، (١٢٨) لە سلێمانی، (٦٠٢) لە دهۆك، (١) لە ڕاپەرین. وە (٩١٠٩) هاووڵاتی لە کەرەنتین دەرچوونە و گەڕانەوەتە ناو خانەوادەکانیان دوای تەواو کردنی ماوەی ١٤ رۆژ وە ئەنجامدانی پشکنینی تاقیگەیی بۆیان وپشتراستکردنەوەی ئەوەی کە هەڵگری ئەو نەخۆشیە نین، لەگەڵ کەڕەنتین کردنی ژمارەیەکی تری هاووڵاتییان لە ٢٤ کاتژمێری ڕابردوودا کە کۆی گشتیان (٧١) هاووڵاتی بوو.\nلەماوەی ٢٤ کاتژمێری ڕابردوودا؛ (٧٣٣) پشکنین ئەنجام دراوە لەسەر ئاستی هەرێمی کوردستان؛ (١٨٤) هەولێر، (٢٦٩) سلێمانی، (٢٨٠) دهۆك، دەرەنجام هیچ تووشبووی نۆێ لە هەرێمی کوردستان تۆمارنەکراوە.\n(کۆی گشتی ئەو پشکنینانەی کە ئەنجام دراوە لە سەرەتای سەرهەڵدانی ڤایرۆسی کۆڕۆنا (٥١٨٣٢) پشکنین بووە)\nکۆی گشتی تووشبووان بە ڤایرۆسی کۆڕۆنای نوێ COVID-19 لە هەرێمی کوردستان (٣٩١) تووشبوو، لەنێویاندا (٥) مردن هەیە و (٣٦٦) نەخۆش چاکبووەتەوە، وە ئێستا تەنها (٢٠) نەخۆش لەژێر چاودێری پزیشکی دان.\n٩ی ئایاری ٢٠٢٠


وتووێژ:بەڕێوەبەری - ویکیپیدیا، ئینسایکڵۆپیدیای ئازاد\nسڵاو. زاراوەی باو کارگێڕی -یە. --Aza (لێدوان) ٠٦:١٩, ١٩ ئایار ٢٠١٣ (UTC)\nزاراوه‌ی باو و دروست به‌ڕێوه‌به‌رییه، وشه‌ی کارگێڕی بۆ ئیداره= office باوه و دروسته.\nبۆ وێنه : مدیریت زمان، مدیریت ذهن خۆ نابێته کارگێڕی کات و هزر! Aminijian (لێدوان) ٠٩:٣٣, ١٩ ئایار ٢٠١٣ (UTC)\nمام Aminijian قسەکەت جوانە بەڵام وەکی بزانم مەبەستی کاک ئازا ئەمە بوو ئەگەر ئێمە بە management بڵێین بەڕێوەبەری ئەی بە administration بڵێین چی؟ سپاس.--چالاکWьтуwеж (٢٩ی گوڵانی ٢٧١٣) ١٠:٤٢, ١٩ ئایار ٢٠١٣ (UTC)\nتا ئەو جێیەی بزانم بە لقە زانستگایییەکە ئەڵێن "کارگێڕێ"، بەڵام ئەوەش ھەیە کە وەکی فەرمووت بە "مدیریت زمان" ناکرێ بڵێی "کارگێڕیی کات".\nئۆفیسیش ئەبێتە نووسینگە. شتێکی تر کە زۆر پێوەندیی بەمەوە نییە وشەی ھزر -ە کە من پێم باشترە بیکەین بە زەین. ھەرچەن وتاری ھزرم بۆ خۆم نووسیوە بەڵام ھەرچی بیری لێ ئەکەمەوە ھزر ھەر ھەمان بیر -ە. بە تێر و تەسەلی باسەکە لە پەڕەی لێدوانی وتاری ھزردا درێژە پێ ئەدەین.--Aza (لێدوان) ١٢:٠٢, ١٩ ئایار ٢٠١٣ (UTC)\nبەڕاستی ئەم «نووسینگە»یە وشەیەکی داتاشراوی ھەڵە و کرێت و ناشیرینە. چون عەرەب دەڵێ مکتب ناچار ئێمەی کوردیش دەبێ بڵێین نووسینگە! ئەوە ھیچ، کەس نەبووە بڵێ پاشگری -گە کەی بە چاوگەوە (مصدر) لکاوە؟ ھەتا وشەی ئاوا دابتاشین. بۆ ھزر و بیریش لە پەڕەی لێدوانەکەیدا بۆچۆنی خۆم دەنووسم. سپاس.--چالاکWьтуwеж (٢٩ی گوڵانی ٢٧١٣) ١٢:١٥, ١٩ ئایار ٢٠١٣ (UTC)\nبه‌ڕێز چالاک و دیکه‌ی خۆشه‌ویستان، تێبینییه‌کانتان ده‌نێمه سه‌رچاو، به‌ڵام سه‌رنجتان بۆ چه‌ند خاڵ ڕاده‌کێشم:\nتایبه‌تمه‌ندی زمان وایه که هیچکات به‌رامبه‌رییه‌کی ته‌واوی له‌گه‌ڵ زمانێکی تر نییه، واته وشه‌کانی دوو زمان لێک ده‌چن به‌ڵام ته‌واو وه‌ک یه‌ک نین.\nشێوازی ژیان له وڵاتێکه‌وه بۆ وڵاتێکی تر ده‌گۆڕێت و به‌و پێیه‌ش وشه‌کانی زمانه جۆراوجۆره‌کانی دنیا به‌گوێره‌ی شێوازی ژیانی ئاخێوه‌رانی ده‌گۆڕێت. به زمانێکی ساده‌تر بڵێم زمانی کوردی چون که‌وتۆته به‌ر ژیانی کوێستانی، له بواری وشه‌ی کشتوکاڵی و پاتاڵداریدا زۆر ده‌وڵه‌مه‌نده و له زۆربواری تردا توره و هه‌ڵی نه‌داوه. هه‌ڵبه‌ت ئه‌مڕۆکه له ژێر چه‌تری تۆڕه‌کانی پێوه‌ندی، هه‌موو دنیا وه‌ک گوندێکی لێ هاتووه و هه‌موو گه‌لان به خزمه‌ت کردنی ڕێکوپێکی زمانه‌کانیان ئه‌م به‌ربه‌سته‌یان په‌ڕاندووه و له هه‌موو بوارێکدا هه‌ڵیان داوه؛ ناشوکری کورد نه‌بێ، که که‌س ئاوڕێکی ئه‌وتۆی لێ ناداته‌وه، مه‌گه‌ر ئه‌م پرته پرته‌ی ئێمه نه‌بێ!\nمدیریت وه‌ک ئه‌وه‌ی ئه‌مڕۆکه به‌کاری ده‌هێنن، بریتییه له یه‌کێک له زانسته هه‌ره گرنگه‌کان. به‌م لێکدانه‌وه هاوتای وشه‌ی management ه نه‌ک administration ، هه‌رچه‌ن ئه‌م دوو وشه له بنه‌ڕه‌تدا یه‌ک واتا ده‌به‌خشن، به‌ڵام چی بکه‌ین که هه‌رکامه‌یان بۆ واتایه‌کی تایبه‌تی ته‌رخان کراوه.ئا به‌م بیره‌وه‌رییه، وشه‌ی به‌ڕێوه‌به‌ری یا رێبه‌ری یا ڕێڤه‌به‌ری یان هه‌ڵسووڕاندن یا... له زمانی کوردیدا هاوتای دروستی (مدیریت) ه و خۆشبه‌ختانه هه‌رئه‌مه‌ش باوه.\nمن به‌ش به‌حاڵی خۆم له وشه‌ی قورس و ره‌زاگران و ناپۆڕ خۆشم نایێت، تا وشه سووکتر و لووستر و پوخته‌تر بێ زۆرتر ده‌که‌ومه سه‌ر زه‌وق بۆ به‌کارهێنانی و دڵنیاشم خزمه‌تێکی باشتر ده‌کا به زمانه‌که‌مان!Aminijian (لێدوان) ٢٠:٣١, ١٩ ئایار ٢٠١٣ (UTC)\nنازانم ئەنجامی ئەم وتووێژە چ بووە، بەڵام لەگەڵ ئەوەم «بەڕێوەبردن» دابنێین. سەرچیا — ١٧:٥٧، ٥ی تشرینی دووەمی ٢٠١٨ (UTC)[وەڵامدانەوە]\n@Serchia:، @Aminijian: وەڵڵا منیش بۆم دەرنەکەوت بووبە چی بەڵام ڕای منیش بەڕێوەبردن یان بەڕێوەبەرییە. -- کاردۆ جاف (وتووێژ)  ١٢:٤٦، ٤ی حوزەیرانی ٢٠٢٠ (UTC)[وەڵامدانەوە]\nئەم وتارە دەگوازمەوە بۆ «بەڕێوەبردن» و «بەڕێوەبەرایەتی» دەبێتە بەرانبەری (Administration یان Directorate). سەرچیا — ١٣:٠٠، ٤ی حوزەیرانی ٢٠٢٠ (UTC)[وەڵامدانەوە]\nنەخێر کاک سەرچیا وا نییە. تکا دەکەم کوتوپڕ مەیان گوێزەوە. سپاس.--چالاک وتووێژ ١٩:٢٢، ٤ی حوزەیرانی ٢٠٢٠ (UTC)[وەڵامدانەوە]\nگەر وا نییە چۆنە؟ «بەڕێوەبردن» دەبێتە چی؟ چوار پێنج ساڵە کەس وەڵامێکی بۆ وتووێژ زیاد نەکردووە، ئێستا کە ناوی وتار دەگۆڕین گلەیی دەکرێ! سەرچیا — ١٩:٥٢، ٤ی حوزەیرانی ٢٠٢٠ (UTC)[وەڵامدانەوە]\nئەوە «بەڕێوەبردن» لە فەرھەنگی خاڵ، پێم وایە لە فەرھەنگی ھەنبانەبۆرینەش ھەیە. گەر کەسێکیش بەستەری بۆ وشەی «بەڕێوەبەری» و ئەوانی دیکە ھەیە لە فەرھەنگە کوردییەکان باشترە دابنرێن. سەرچیا — ٢٠:٠٣، ٤ی حوزەیرانی ٢٠٢٠ (UTC)[وەڵامدانەوە]\nنا لە ھەنبانەبۆرینەدا بەڕێوەبردن نەھاتووە! ئەمە نابێتە بەڵگە خۆ! ئەم فەرھەنگانە سادەترین و باوترین وشەکانی سەر زمانی خەڵکیان تێدا نییە. ئاوا لێدوان بە ھیچ کوێ ناگا.--چالاک وتووێژ ٠٦:٢٨، ٥ی حوزەیرانی ٢٠٢٠ (UTC)[وەڵامدانەوە]\n«بەرێوەبردن»، ھەنبانەبۆرینە. ھەندێک جار کە وشەیەک پێشنیاز دەکەین دەڵێن ئەوە لە خاڵ و ھەنبانەبۆرینە نەھاتووە، ئێستاش دەڵێن ئەوە بەڵگە نییە! بەڵێ منیش پێم وایە تەنیا ئەو دوو فەرھەنگە بەس نین، بەس گەر چاو لە فەرھەنگانی دیکەش بکرێت ئەو وشەیە زۆرتر نووسراوە. بە ھەمان شێوە لە ئەنجامەکانی گووگڵیش، ئێمە دەتوانین ئەوانە بکەینە پێوەر. وەک پێشتریش گوتوومە ئێمە لێرە نین بۆ دروستکردنی فەرھەنگێکی نوێی کوردی. گەر ئەوەندەش بەس نییە با کارەکە ببێتە دەنگدان و بەو شێوەیە یەکلایی ببێتەوە، نەک وەک ئێستا کە نازانرێت ڕێی دروستی ھەڵبژاردنی ناوێک چۆنە. سەرچیا — ١٢:٢٤، ٥ی حوزەیرانی ٢٠٢٠ (UTC)[وەڵامدانەوە]\nدەی ئەوەی کە لە ھەنبانە و خاڵدا بەڕێوەبردن ھاتووە یا نەھاتووە چ دەسەلمێنێ؟ ئایا من دەڵێم نەھاتووە؟ یا من دەڵێم ھەڵەیە؟ خۆ لێدوانەکە لەسەر ئەمە نییە. تکایە چاوێکیشت لەمە بێ: en:Wikipedia:Polling is not a substitute for discussion. سپاس. --چالاک وتووێژ ١٨:٢٢، ٥ی حوزەیرانی ٢٠٢٠ (UTC)[وەڵامدانەوە]\nبۆ مەسەلەی دەنگدان ئەوەی لە ویکیی ئینگلیزی چۆنە ئەوە سیاسەتی خۆیانە نەک ھەموو ویکییەکان، و وەک لەوێش نووسراوە کە ئەوان ئەوەیان قەدەغە نەکردووە (While not forbidden, polls should be used with care.). سەبارەت بەم باسە، قسەی من ئەوەیە لە کاتێک وشەی (بەڕێوەبردن) لەنێو خەڵکی باوە و لە فەرھەنگەکانیش ھەیە، بۆ دەبێت وشەی دیکە دابنرێت؟ گەر بەڕێوەبردن بۆ (management) نابێت ئەی بۆ چییە؟ کێشەی «بەڕێوەبەری» ئەوەیە کە لەگەڵ «بەڕێوەبەر» تێکەڵ دەبێت. بۆ نموونە گەر (project management) ببێتە «بەڕێوەبەریی پرۆژە»، و (project manager)یش ببێتە «بەڕێوەبەری پرۆژە» ئەو کات جیاوازیان تەنیا دەبێتە (ی)ی پەیوەندی، وەک دەزانین کە زۆر کەسیش ئەم (ی) نانووسێت، و بەم شێوەیە بابەتەکە ئاڵۆز دەبێت. سەرچیا — ٢٠:٠٥، ٥ی حوزەیرانی ٢٠٢٠ (UTC)[وەڵامدانەوە]\nمن ھۆ و سەرچاوەکانی خۆم دەربڕین بۆ پاڵپشتی لە وشەی «بەڕێوەبەردن» و ناکرێ دووبارە ئەم وتووێژە چەند ساڵی دیکە بخایەنێت. پێشنیازی گواستنەوەی دەکەم و گەر دژایەتی نییە یان شتێک نییە بۆ پاڵپشتی لە وشەی «بەڕێوەبەری». سەرچیا — ١٣:٤٣، ٦ی حوزەیرانی ٢٠٢٠ (UTC)[وەڵامدانەوە]\nمن وتم هەر دووکیان دروستە، ئەگەر بمەوێ دەنکێکیان هەڵبژێرم ئەوا لەگەڵ بەڕێوەبەریم. کاردۆ جاف (وتووێژ)  ١٤:٥٧، ٦ی حوزەیرانی ٢٠٢٠ (UTC)[وەڵامدانەوە]\nمەسەلە ھەر دروستی نییە، بەڵێ دەکرێ «بەڕێوەبەری و کارگێڕی»یش بەکاربێنین، مەسەلە ئەوەیە لەنێوان ئەم ھەموو وشانە کامەیان پەسەندترە و کامیان زۆرتر بەکارھاتووە. ئەوەی لە فەرھەنگەکان و لە کتێبەکان زۆرتر بەکاردێت «بەڕێوەبەردن»ە. سەرچیا — ١٦:٠٤، ٦ی حوزەیرانی ٢٠٢٠ (UTC)[وەڵامدانەوە]\nچاو کاک سەرچیای خۆشەویستم ئێمە دوو شتمان لە ڕێزماندا ھەیە یەکەم چاوگ دووەم ناوی چاوگ. گەر بە کورتی بڵێم چییە پرسین چاوگە پرسیار ناوی چاوگ. ئێستە بەڕێوەبردن دەبێتە manage بەڵام بەڕێوەبەری دەبێتە management. لەم وتارەیشدا management ھاتووە دەبێ فەرقی ئەم دووانە بزانی.\nبۆ ئەوەی وتت بەڕێوەبەری لێڵی مانایی دروست دەکا وایە. من وەک خۆم لێ کردەوە دەنا دروستەکەی ئەوەیە بڵێین بەڕێوەبەرایەتی یان بەڕێوەبەریەتی. بەڕێوەبەرایەتی لای ئێوەیش یەکجار باوە کاکە سێرچێکم کرد کۆڵێکی ئاکام ھەبوو ئەویش ئاکامی فەرمی . ئەگەر کێشەت لەگەڵ بەڕێوەبەرایەتیش ھەیە ئەوە پێمان بڵێ بزانین بۆ. سپاس.--چالاک وتووێژ ١٧:٣١، ٦ی حوزەیرانی ٢٠٢٠ (UTC)[وەڵامدانەوە]\nڕاست وایە بەڕێوەبەرایەتی/بەڕێوەبەرێتی/بەڕێوەبەریەتی گونجاو و دروستن بەڵام بەڕێوەبەری/بەڕێوەبردنیشمان بۆ ئەوە هێنا کە کورتتر و خۆشگۆترن. کاک سەرچیا پێم وایە ئەوەی کاک چالاک دروستە بەڕێوەبردن بۆ Manage و بەڕێوەبەری/بەڕێوەبەرێتی بۆ Management. کاردۆ جاف (وتووێژ)  ١٧:٤٦، ٦ی حوزەیرانی ٢٠٢٠ (UTC)[وەڵامدانەوە]\nلێرە (manage) ڤێربە و (management) ناوە. ڕاستە گەر کەسێک بڵێ بەرانبەری (manage) چییە؟ دەڵێین «بەڕێوەبردن» بەس خۆ ڕێک وشەکە وەک خۆی لەنێو ڕستە بەکارنایەت. بۆ نموونە دەڵێین؛ من پرۆژەکەم بەڕێوەبرد. کەواتە پرسیاری من ئەوەیە کە ئێستا لە زۆر شوێن «بەڕێوەبردن» وەک ناو بەکاردێنن لە بەرانبەری (management) کێشەی چییە؟ سەبارەت بە وشەی «بەڕێوەبەرایەتی» ئەو وشەیە زۆر بەکاردێت بەڵام لەجێی (management) دانەنراوە، زۆرتر بۆ ناوی دامەزراوەکانی حکوومەت بەکاردێت وەک (department) و (directorate). سەرچیا — ١٨:٤١، ٦ی حوزەیرانی ٢٠٢٠ (UTC)[وەڵامدانەوە]\nئەمە بۆچۆنی خۆتە کاک سەرچیا. ئەزقەزا ئەزقەزا ئەو بەڕێوەبەرایەتییەی ئێوە دەیڵێن ڕێک بەرامبەری ئەو شتەیە لە فارسیدا دەڵێن مدیریت! بۆ نموونە بە فارسی بە «بەڕێوەبەرایەتی پەروەردەی سلێمانی» دەڵێن «مدیریت آموزش و پرورش سلیمانیە». کە مدیریتی فارسیش رێک یانی بەڕێوەبەرایەتی.\nخولاسەی دەکەمەوە: to manage ← بەڕێوەبردن I managed ← بەڕێوەم برد management ← بەڕێوەبەرایەتی/بەڕێوەبەریەتی\nجا بە کەسانی تریش ڕای خۆیان بنووسن. لەمە زیاتر لەسەری نانووسم. سپاس.--چالاک وتووێژ ٢٠:٥٥، ٦ی حوزەیرانی ٢٠٢٠ (UTC)[وەڵامدانەوە]\nبەو حیسابەبێ قسەی ھەمووان لێرە بە ھی خۆتەوە ھەر بۆچوونە. بۆ بەڕێوەبرایەتیش (دەزگای حکوومەتیش) بەو شێوەیە نییە کە باسی دەکەی. بۆ ناوی دەزگایەکی حکوومی ناونیشانی (Management) دانانرێت، کارمان بەوە نییە فارسییەکەی دەبێتە چی. سەرچیا — ٢١:١٨، ٦ی حوزەیرانی ٢٠٢٠ (UTC)[وەڵامدانەوە]\nکارم بەم بوختانانەی جنابت نییە. بۆچوونی خۆت نووسی منیش ئی خۆم نووسی. ئیتر لەسەر قسەی بەکارھێنەرانی تر ڕادەوەستین بزانین دەڵێن چی. خۆت فەرمووت دەنگدان جارێ ئەوە دوو کەس دەڵێ بەڕێوەبەرایەتی. --چالاک وتووێژ ٢١:٢٦، ٦ی حوزەیرانی ٢٠٢٠ (UTC)[وەڵامدانەوە]\nبوختانی چی؟ ئەوە باسی چی دەکەن. گەر قسەیەک بە دڵی ئێوە نەبێت دەبێت بەم شێوەیە وەڵام بدەنەوە. بەڵێ ڕای بەکارھێنەرانی دیکەش وەردەگرین، قسەی من لێرە بەس نییە بە ھەمان شێوە قسەی تۆش بەتەنیا یەکلاکەرەوە نییە. سەرچیا — ٢١:٥٢، ٦ی حوزەیرانی ٢٠٢٠ (UTC)[وەڵامدانەوە]\nکاکە تکایە هەندێک قسەکانتان نەرم بکەنەوە ئێمە بۆ یەک شت خەریکین، تکایە توند مەبن. کاردۆ جاف (وتووێژ)  ٢٢:٢٧، ٦ی حوزەیرانی ٢٠٢٠ (UTC)[وەڵامدانەوە]\nوەرگیراو لە «https://ckb.wikipedia.org/w/index.php?title=وتووێژ:بەڕێوەبەری&oldid=720240»\nئەم پەڕەیە دواجار لە ١٤:٣٤ی ٢٨ی ئەیلوولی ٢٠٢٠ نوێ کراوەتەوە.


قەیرانی ئیدئولوژیی ئابووری.\nئابووری لە زۆربەی وڵاتانی جیهاندا تووشی قەیران بۆەتەوە و ئەمە لە وڵاتی ئێران چەند قات لە وڵاتانی‌تر خۆیی نیشانداوە و بە هۆی سیاسەتی هەلەی بەرپرسانی ئەو وڵاتە و هەروەها گەماڕۆکانی سەر ئێران بۆەتە هۆی داڕمانی ئابووری و تەنانەت ژێرخانی ئابووری ئەو وڵاتە کاوڵکراوە و ئێتر هیچ شتێک لەو وڵاتە نەماوە کە خەڵک بتوانێت بۆ دوارۆژ بە سەرمایەی دابنێت.\nهەر ئێستا پرۆژەکانی پارسی جنوبی هەموو لە کار کەوتوون و هیچ کومپانیاێکی بیانی ، هەرچەن قەرادادیشیان هەیە لە گەڵ ئەو وڵاتەدا، بەڵام ناوێرن لەو پرۆژانە کار بکەن، بۆ نموونە کومپانیاێکی چینی ماوەی دوو ساڵە قەراردادی پارسی جنوبی ئیمزا کردوە بەڵام تا ئەمڕۆکە بە هیچ شێوەێک ئامادە نەبۆە لەو شوینە کار بکات یا وزەخانەی ناوکی بوشهر کە تا ئێستا وڵاتی رووسیە سێ بەرامبەر پوولی ئەو وزەخانەیەی لە ئێران وەرگرتووە، بەڵام ئەو وزەخانەی نەخستوەتە کار و دەسەڵاتدارانی رژێمی ئیسلامی ئێرانیش وەک هەمیشە بە کەللەڕەقی خۆیان ماڵ و پووڵی ئەو خەڵکەیان پێ گرنگ نیە و هەموو ژیانیان تەنیا بە دوای ترۆر و تۆقآندنی خەڵکی ئێران بوون.\nئابووری لەو وڵاتە نە تەنیا ژێرخانێکی نیە بەڵکوو هەموو ئەو ژێرخانە ئابووریانەش کە پێشتر بوون لە ناویان بردوە و خەڵکێکی مەسرەفیان بار هێناوە و هیچ کام لە کارگەکانی ئێران کار ناکەن یان ئەگەر کاریش دەکەن هێندە کەوتوونەتە ژێڕ باری قەرزی بانکەکانەوە و خەریکی سوو دانەوەن کە ناتوانن کەمریان لە ژێر باری ئەو بارەدا ڕاست بکەنەوە.\nقەیرانی ئابووری هەموو جیهانی گرتوەتەوە و ئەم قەیرانانە لە ئەمریکاوە دەستی پێکردوە و ئەمە نیشاندەری ئەوەیە کە ئەمریکا قوتبی گەورەی ئابووری جیهانە و بە دابەزینی ئابووری ئەو وڵاتە ئابووری هەموو جیهان دادەبەزێت و ئابووری ئەمریکا گارێگەری ڕاسته‌و خۆی هەیە لە سەر ئابووری هەموو جیهان.\nئەم هۆکارە بۆەتە هۆی ئەوەی کە پسپۆران، کۆمەڵناسان، رەوانناسان و هەموو دانشمەندەکانی زانستی سروشتی جەخت لە سەر پێداچوونەوە بە هەموو حەوزەکانی کۆمەڵایەتی و ئابوورییدا و ئەو نیزامەی کە بۆەتە هۆی ئەوەی کە تەنیا خەڵک تەشویق دەکات کە مەسرەف کەر بن، ژێرو ڕوو بکات، بە تایبەتی لە وڵاتانی سێهەم.\nئەم هۆکارە بۆەتە هۆی ئەوەی کە هەر رۆژە پرسیاری زیاتر بۆ پسپۆران بێتە پێشەوە و ئەمە بە دڵنیاییەوە کارێگەری نەرێنی لە سەر شاڕۆمەندانی جیهان داناوە و دەبێ ئەو خەڵکە بە جدییەوە بچنە ژێر باری گۆڕان بە سەر ژیان و خواردن وکڕین و مەسرەفکردنی شت و مەکەکان ببنه‌وه.\nئێمە بە جوانی لە دوای سەدەی نوزدەدا شاهیدی شۆرشی کۆمەڵایەتی و ئابووری بووین و هەروەها کەس نیە وشەی مەسرەفکردنی نەبیستبێ. لە نێوەی سەدەی نوزدەدا شۆرشەکان چ لە بواری فەرهەنگی و چ لە بواری سەنعەتی و هەروەها کۆمەڵایتی، گەڵانی جیهان زۆر بەرەو پێش بردوه و ئەو شۆرشانە توانیان کارگە چکۆڵەکان پەڕە پێبدەن و هەروەها ژیانی خەڵک بە شێوەیەکی سەیر گۆڕدرا و بەرەو ماشینی بوون ڕۆیشت.\nلەو ساتەوە بوو کە مەسرەفکردن و گۆڕانی ژیانی باشتر بۆ هەموو کەس بوو بە دەغدەغە، تا ئەو کاتە ژیانی خەڵک زۆر سەخت و ناخۆش بوو، بەڵام لە نێوەی سەدەی نوزدەدا زۆر زوو ژیانی خەڵک گۆڕدرا.\nبە دروست بوونی دەوڵەتی دیموکراتیک لە وڵاتانی ئوروپا و ئەمریکا و هەروەها بەرەو پێشەوەچوونی کەرەسەکانی ژیان، مەسرەف زۆر چۆە سەرەوە و خەڵک بە گوێنەدان بە کەڵ‌وپەڵی مەسرەفی و هەر ئەمە بۆە هۆی ئەوەی کە ئابووری ئەو وڵاتانە زۆر زوو بەرزبوونەوەیان بەخۆوە بینیوە و هەر ئەمە بۆە هۆی ئەوەی کە ئەمڕۆکە جیهان تووشی داڕمانی ئابووری ببێت و هەروا کە دەبینین لە ئەمریکا قەیرانی ئابووری سەری لە خەڵک شێواندوە و ژیانی خەڵکی ئەو وڵاتە کەوتووەتە مەترسییەوە.\nئەمە لە کاتێکدایە کە خه‌ڵک لە وڵاتی یونان و ئیسپانیا و فەرانسە و تەنانەت ئاڵمان و بریتانیاش بە دەست ئەم وەیرانەوە دەناڵینن و ئەمە لە لاێکەوە و لە لاێکی‌ترەوە زۆر بوونی ژمارەی حەشیمەتی جیهان بۆەتە هۆی ئەم قەیران و تەنگەژەیە، هەموو ئەمانە دەستیانداوە بە دەست یەکەوە و ئابووری جیهانیان بەرەو داڕمان بردوە و هەر ئێستا لە زۆربەی وڵاتانی ئەفریقایی رۆژ نیە چەندین مندال بە هۆی برسیەتی و تووشبوون به نەخۆشی چاره‌سه‌ر نه‌کراو گیانی خۆیان له ده‌ست نه‌ده‌ن.\nئەم سیاسەتەی کە دەبێ مەسرەف بچێتە سەرەوە بۆ خێری زیاتر و دەسکەوتی باشتر سیاسەتێکی هەلە بوو کە ئابووری بەشێکی گەورەی لە جیهانی بەرەو داڕمان برد. هەر لەو حاڵەدا ئەمڕۆکە لە کوردستان هیچ کارگە و ژێرخانێکی ئابووری نیە و هەموو هەر مەسرەف کەڕیین و ئەمە گەورەترین و مەترسیدارترین حاڵەتە بۆ هەر وڵاتێک و بە داخەوە تا بە ئەمڕۆ هیچ جۆرە کارێک لەم بوارەدا نەکراوە و یا ئەگەر کراوە زۆر کەم بووە و هەموو کەل و پەلی پێویستی خەڵک لە شوینەکانی‌ترەوە دێتە نێو کوردستان.


مانگی کالیستۆ، یەکێک لەمانگە ناوازەکانی سیستەمی کۆمەڵە خۆرەکەمان ... ئالان عەلی\nچوار مانگە گەورەکەی هەسارەی موشتەری کە بە مانگە گالیلیۆییەکان ناسراون، ناودارترین مانگەکانی سەرتاپای کۆمەڵە خۆرەکەمانن، لە نێو ئەو چوار مانگە گەورەیەی هەسارەی موشتەریدا لەم ڤیدیۆیەدا، باسی مانگی کالیستۆ دەکەین کە سێیەم مانگی گەورەی کۆمەڵەخۆرەکەمان و دووەم گەورەترین مانگی هەسارەی موشتەرییە و کۆمەڵێک زانیاری سەرنج ڕاکێشی لەسەر دەخەینە ڕوو، لەم ڤیدیۆیەدا سەرنجێکی قوڵ لەسەر نهێنییەکانی مانگی کالستۆ دەدەین.\nمانگی کالیستۆ سێهەم مانگی گەورەی کۆمەڵە خۆرەکەمانە، بەپانتایی 4820 کیلۆمەتر و کەمێک لە هەسارەی عەتارد بچوکترە کە ئەو 4879.4 کیلۆمەتر درێژبۆتەوە، بەو مانایەی تیرەکەی 58.4 کیلۆمەتر لە هەسارەی عەتارد بچوکترە، مانگی کالیستۆ یەک لەسەر سێی بارستەی هەسارەیی هەیە، واتا هێزی کێشی زۆر لاوازە و وەک وتمان دووەم مانگی قەبارە گەورەی هەسارەی موشتەرییە، 628.3 ملیۆن کیلۆمەتر لەزەویەوە دوورەو لە سێ مانگەکەی تر دوورترە لە موشتەرییەوە، بەدووری نزیکەی 1.9 ملیۆن کیلۆمەتر لەهەسارەکەوە لەماوەی 16.7ی رۆژی زەویدا خولگەیەک بەدەوری هەسارەکەدا دەخولێتەوە، هاوشێوەی مانگەکەی هەسارەی زەوی مانگی کالیستۆ بە جۆرێک گیربووە بە هەسارەکەیەوە کە هەمیشە یەک ڕووی مانگەکە لە هەسارەی موشتەرییە، ئەم دیاردەیە کالیستۆ بەوەجیادەکاتەوە لەمانگەکانی تری موشتەری بەوەی کە بەتەنها بەهۆی خولگەکەیەوە گیر نەبووە بە هەسارەکەیەوە بەڵکو گیربونەکەی تری بریتییە لەوەی کە وەک باسمان کرد هەمیشە روویەکی ئەو مانگە لە هەسارەکەیەتی.\nمانگی کالیستۆ بەرگەهەوایەکی زۆر لاوازی هەیە و بەزۆری پێک هاتووە لە گازی دووەم ئۆکسیدی کاربۆن، بەشێک لە توێژەرەوان پێیان وایە لەبەرگەهەواکەیدا گازی ئۆکسجینیش سەرنجدرابێت، لەگەڵ ئەوەشدا بوونی گازی ئۆکسجین لە بەرگە هەوای مانگی کالیستۆدا بە تەواوەتی پشتڕاست نەکراوەتەوە.\nوەک باسمان کرد کالیستۆ بەرگەهەوایەکی زۆر لاواز و تەنکی هەیە بۆیە گەردەکانی ناو بەرگەهەواکەی وێکناکەون و پیاکدادان ئەنجامنادەن، مانگی کالیستۆ لەماوەی هەر چوارساڵ جارێکدا بەهۆی کردارەکانی لەدەستدانی بەرگەهەواوە کە کۆمەڵێک کردار و هۆکارن بەرگەهەواکەی لەدەست دەدات، بەڵام توێژینەوەکان ئاشکرایان کردووە کە مانگەکە لەڕیێ توێکڵی زەوییەکەیەوە کار بۆ نوێبوونەوەی گەردە ونبووەکانی دەکاتەوە لەڕێگەی سابلیمەیشن کە وەرگێرانێکی کیمیکەڵی دۆخی مادەیە و ڕاستەوخۆ ماددە لە دۆخی ڕەقییەوە بە سوود وەرگرتن لە چینە گازە دووەم ئۆکسیدە بەستووەکەی سەر ڕووپۆشەکەی، دەگۆڕێت بۆ گاز.\nهەندێک تایبەتمەندی سەر ڕووی مانگی کالیستۆ جێی تێڕامانە، سەر ڕووی مانگی کالیستۆ یەکێکە لە سەر ڕووە هەرە دێرینەکانی کۆمەڵە خۆرەکەمان، بە پێی بەڵگەکان، تەمەنی سەر رووی مانگی کالیستۆ دەگرێتەوە بۆ ٤ ملیار ساڵ لەمەوبەر، کە دیقەتی مانگەکە دەدەیت، تێبینی دەکەیت لە هەرتەنێکی تر زیاتر بەچاڵی بەرکەوتنی جۆراوجۆر رووپۆش بووە بەجۆرێک کە زۆربەی چاڵەکانی بە هۆی بەربونەوە و بەرکەوتنی دەرەکییەوە چاڵی تری تیادا هاتۆتەکەیەوە، بەبێ هەبوونی هیچ جۆرە چالاکییەکی بوارەکانی جیۆلۆجی، پێدەچێت بە درێژایی تەمەنی، ئەو چاڵانە هۆکاری سەرەکی بن کە کاریگەری گەورەیان لەسەر شکڵ و شێوەی مانگی کالیستۆ دروست کردبێت.\nبۆچی سەر رووی مانگی کالیستۆ بەبەراورد بە زۆرێک لە تەنەکانی تری کۆمەڵەخۆرەکەمان لەمێژینە و کۆنترە؟\nئەو هەسارانەی لە ڕووی جیۆلۆجییەوە چالاکن، بۆ نمونە هەسارەی زەوی، هەندێک کردار لەسەر رووپۆشەکەی ڕوودەدەن کە دەکرێت هەموو بەڵگەمێژووییەکانی لەناو بردبێت، هەسارەی زەوی یەکێکە لەو تەنانەی کەخاوەنی کەمترین پاشماوەی چاڵی بەرکەوتنی دەرەکییە، روودانی گۆڕانکارییەکان هەر لە ڕێگەی کەش و هەوا و کاریگەرییەکانی ئاوو گڕکانەکان و رووەکەکان و دیاردەی هەڵکشان و داکشان و هەروەها زەمین لەرزە کە هۆکاری گۆڕانکاریی بووە لەسەر پلێتە تەکتۆنییەکانی هەسارەی زەوی، ئەمە جگە لە چالاکییەکانی کە بە درێژایی مێژوو تاکو ئەم چرکەساتە مرۆڤ ئەنجامیداون، سەرجەم ئەوانەی باسمان کرد کاریگەرییان لەسەر شێواندن و داخوران و بەرزبونەوە نزمبونەوەی چینەکانی توێکڵی زەوی کردووە، تەنانەت مانگە گالیلۆییەکانی تری هەسارەی موشتەری بۆ نومونە یۆروپا و ئایوۆ بە هۆکاری دیاردەی هەڵکشان و داکشانەوە ئەو چاڵانەی بەهۆی بەرکەوتنی دەرەکییەوە تیایاندا دروست بوون وەک چالاکییەکی جیۆلۆجی، بە بەراورد بە مانگی کالیستۆ کەمترن.\nسێ مانگە گالیلیۆییەکەی تر، کە بریتین لە ئایۆ و یۆروپا و گانیمەید لەژێر دیاردەیەک کە بەزرنگانەوەی خولگەیی (orbital resonance) 4: 2: 1 ناسراوە، کاریگەری هێزی کێشیان لەسەر یەکتری هەیە، ئەمە ئەوە دەگەیەنێت کاتێک مانگی گانیمەید یەک جار خولگەیەک بە دەوری هەسارەی موشتەریدا دەخولێتەوە، ئەوا مانگی یۆروپا دوجار و مانگی ئایۆ چوار جار دەخولێتەوە بەدەوری هەسارەکەدا.\nدیاردەی زرنگانەوەی خولگەیی (orbital resonance) کاریگەری هەڵکشان و داکشان لەسەر ئەو سێ مانگە گالیلۆیەی هەسارەی موشتەری دروست دەکات و هۆکارە بۆ ئەوەی ئەو سێ مانگە نەتوانن بەشێوازێکی بازنەیی تەواو خولگە وەربگرن، بەو مانایەی کە کاریگەری رێژەی هێزی کێشکردن لەسەر مانگەکان لە کاتی خولانەوەیاندا بە دەوری هەسارەی موشتەریدا، دەگۆرێت و زیاد و کەم دەکات، بەو هۆکارەش لە ڕێگەی هەڵکشان و داکشانەوە رووپۆشەکانیان دەکشێن و دەچنەوە یەک و هاوکات ناوەرۆکی مانگەکانیش بەهەمان هۆکار پلەی گەرمییان بەرزدەبێتەوە، لەدەرئەنجامدا چالاکی جیۆلۆجی تیایاندا هاتۆتەکایەوە و کاریکردۆتە سەر روپۆشەکانیان و بە درێژایی کات گۆڕانکاریان بەسەردا هاتووە.\nئەو دیاردەیە بەو ئاستو شێوازە لەگەڵ مانگی کالیستۆدا ڕوونادات، هیچ کردار و چالاکییەکی وەک گڕکان یاخود جوڵەی پلێتە تەکتۆنییەکانی لەسەر دەرنەکەوتووە تاکو گۆڕانکاری بەسەردابێت، هێزی هەڵکشان و داکشان تیایدا سنووردارە و بەشێوەیەکی گشتیش هیچ شاخ وچیایەکی بەرز لەسەر رووەکەی بوونی نییە تا ببنە هۆکار بۆ چالاکی و گۆڕانکاری جیۆلۆجی تیایدا.\nلەڕابردوی دووری کۆمەڵەخۆرەکەماندا کاتێک مانگی کالیستۆ لەو مێژووە دوورەدا هاتۆتەکایەوە، گومان دەکرێت ئەوکات جیهانێک بووبێت لە ئۆقیانوس، دواتر بەهۆکاری بۆردومان و بەرکەوتنی لەلایەن تەنە دەرەکییەکانی وەک بەرد و بەردەنەیزەک و گەڕەستێرۆچکەکانەوە، گۆردرابێت بۆ ئەو شێوازەی ئێستای و لەو کاتەشەوە بەو شێوازەیەوە مابێتەوە.\nبا سەرنجێک لە بەشێک لەو چاڵانەی سەر رووی مانگی کالیستۆ بدەین، چونکە بەشێك لەو چاڵە گەورانە نەخشەو پەیکەری سەرسوڕهێنەریان پێکهێناوە، ئەم چاڵەیان بە Asgard ناسراوە، دووەم گەورەترین چاڵی سەر رووی مانگی کالیستۆیە کە تیرەکەی دەگاتە نزیکەی 1600 کیلۆمەتر، ئەمەشیان Valhalla یە گەورەترین چاڵی فرە بازنەییە لە تەواوی کۆمەڵەخۆرەکەماندا کەبەهۆی بۆردومان و بەرکەوتنەوە لەسەر مانگی کالیستۆ دروست بووە، تیرەکەی دەگاتە نزیکەی 3800 کیلۆمەتر، ئەم چاڵە دیمەنێکی ناوازەی بەخشیوە بە مانگی کالیستۆ و، جیاواز لەهەر تەنێکی تری کۆمەڵەخۆرەکەمان پێکهاتوە لە پاشماوەی چەندین جاڵی بازنەیی یاخود پاشماوەی شەپۆلی هێزی بەرکەوتنەکە بەدواییەکدا لەسەر مانگەکە بەڕوونی دیارە.\nبەپێی وردەکارییەکان لەسەر ئەو چاڵە گەورەیە، پێدەچێت پێکدا کێشانەکە هەێندە بەهێز بووبێت کە توانیبێتی رووپۆشی سەر رووی مانگەکەی شەقار کردبێت و بڕیبێتی، پاشان دوای ئەو بەرکەوتنە گەورەیە جارێکی تر لەو شێوە چاڵانەدا پلەی گەرمییەکەی دابەزیبێت و بەستبێتی هەروەک لەو تۆپەڵە خڕو ڕوناک و رۆشنانەدا دەیانبینین، ئەگەر ئەو ناوچەیە نزیک بکەینەوە، ئەوا بەڕوونی وەک ڕووپۆشێکی خاڵاوی هاتۆتە کایەوە و جیاوازییەکی زۆر تێبینی دەکەین لەوەدا کە سەر بەرزاییەکان بریتین لەو تۆپەڵە خڕە ڕۆشن و درەوشاوەنە و هەرچی نزماییەکانیشە تاریکو تۆختر دەردەکەون، دەتوانین بڵێین ئەو ناوچانەی سەر بەرزاییەکان کە ڕۆشن دەردەکەون، جارێکی تر پلەکانی گەرمایان دابەزیبێتەوەو بەرەو بوون بە بەستەڵک چوون، هاوکات تەمەنی ئەو ناوچە بەستوانە گەنج ترن بە بەراورد بە سەرلەبەری تەمەنی مانگی کالیستۆ.\nهەروەها پێدەچێت ئەو بازنانە بریتیبن لە شکاوی لە روپۆشە بێ هێزەکەی کالیستۆدا، ئەوەی جێی سەرنجە، ئەو تۆپەڵە خڕە ڕۆشنانە لەلێواری ئەو چاڵ و بازنانەدا لەڕێی تەلسکۆبی پێشکەوتووەوە بەڕوونی دەبینرێن.\nبابزانین ئەو تۆپەڵە خڕو ڕۆشنانە چین...\nچەند گریمانەیەکە لەسەر ئەو تۆپەڵە خڕە رۆشنانە هەن، یەکەمیان ئەوەیە پێدەچێت پاشماوەی ملیۆنان چاڵی گرکانی داڕماوی ڕابردووی مانگی کالیستۆبن، ئەو چاڵە گڕکانیانە بەپێی تێپەڕبوونی کات دووچاری دارمان و دارزان بوونەتەوەو تاکو ئێستاش نەزانراوە هۆکارەکەی دەگەڕێتەوە بۆ چی، هەروەها پێدەچێت بەهۆکاری ئەو بەرد و کۆمێتانەوە دروستبوبێتن کە توانیویانە بگەنە سەر روپۆشی مانگەکەو بوبێتنە هۆکار بۆدروستبوونی ئەو تۆپەڵە خڕە ڕۆشنانە لەو لێوارانەدا، یاخود بەهۆی کرداری سابلیمەیشنەوە کە وەرگێرانێکی کیمیکەڵییە و پێشتر باسمکرد، دۆخی مادە ڕاستەوخۆ ڵە ڕەقییەوە دەگۆڕێت بۆ گاز و پاشان بەپێی تێپەڕبوونی کات هێواش هێواش ئەو تۆپەڵە خڕە ڕۆشنانەی لێدروستبوبێت، هەروەها پێدەچێت ئەو تۆپەڵە ڕۆشنانەی لێواری بازنەو چاڵەکانی سەر روپۆشی مانگی کالیستۆ بەهۆکاری ئەو پاشماوەیە لەوبەردو کۆمێتانەی بەربونەتەوەو بەپێی تێپەڕبوونی کات بۆتە هۆکاری دەرخستنی سەهۆڵی روون لە ترۆپکی لێواری بەرزاییەکانی ئەو بازنەو چاڵانەدا و رۆشنتردەربکەون.\nلەلایەکی ترەوە زۆربەی چاڵەکانی سەر رووپۆشی کالیستۆ تەنکن یاخود زۆر قوڵنین بەبەراورد بە چاڵەکانی کە لەسەر مانگی هەسارەی زەوی هاتونەتەکایەوە، بۆنمونە چالی لۆفن کە فراوانییەکەی زیاتر لە 100 بۆ 120 کیلۆمەتر دەبێت، بەڵام قوڵییەکەی دەگاتە نزیکی 600 مەتر، ئەمە لاکاتێکدایە کە چاڵی ئەیتکن لە جەمسەری باشوری مانگ 13 کیلۆمەتر قوڵە، هەر سەبارەت بە چاڵی لۆفن لەسەر مانگی کالیستۆ کە زۆر قوڵ نییە، بەشێک لە توێژینەوەکان دەریانخستوە کە پێدەچێت پێش بەرکەوتن و پیاداکێشانەکە ئەو تەنەی بەریکەوتووە پەرتبووبێت، بۆیە گەر دیقەت بدەین لە چوار دەوری چاڵەکە شوێنەواری بەرکەوتن یاخود پیاداکێشانی تری فراوان بەدیدەکرێت.\nباوەڕوایە تەمەنی ئەو چاڵە لانیکەم یەک بلیۆن ساڵ بێت، لەگەڵ ئەوەشدا کە مێژووی ئەو چاڵە هێندە کۆنە، کەچی هێشتا دەتوانین بەڕوونی پاشماوەی پیاداکێشانەکەی کە بۆتە هۆکاری دروستبونی ئەوچاڵە لە چواردەوریدا ببینین، ئەوەش بەڵگەی نەبوونی چالاکییە جیۆلۆجییەکانی ئەو مانگە ناوازەیە دەردەخات کە شوێنەوارەکان لەو ڕابردووە دوورەوە گۆارانکاری زۆریان بەسەردانە هاتووە.\nهەندێک لەو چاڵانەی لەسەر مانگی کالیستۆ کە بەهۆی بەرکەوتنی تەنەکانی بۆشایی ئاسمانەوە دروستبوون، ناوازە و سەرنج ڕاکێشن، بۆنمونە چاڵی هاڕ، وەک دەبینین لە ناوەڕاستی چاڵەکەدا گومەز یاخود گومبەتێکی گەورە دروست بووە، هەمان دیاردە لەسەر مانگی هەسارەی زەوی هەیە بەنمونە چاڵی Tycho Crater کە ئەویش بەهەمان شێوە گومەز یاخود گومبەتێک لە ناوەڕاستەکەیدا دروست بووە.\nلەلایەکی ترەوە بەپێچەوانەی چاڵی هاڕەوە لەسەر مانگی کالیستۆ، چاڵی تر لەسەر ئەو مانگە دروستبوون کە بەپێچەوانەی ئەوەی گومەز یاخود گومبەت لەناوەڕاستی چاڵەکەدا دروست بوبێت، ئەوا هەر لەناو هەمان چاڵدا لە ناوەڕاستەکەیدا چاڵی تر دروست بووە.\nبۆچی و چۆن ئەو چاڵە ناوازانە لەسەر مانگی کالیستۆ دروست بوون، پێدەچێت هۆکارە ڕاستەقینەکەی دروست بوونی ئەو چاڵە ناوازانە پەیوەندی بەوەوە هەبێت کە توێکڵی رووپۆشی ئەو مانگە نەک بەتەنها وشک و ناسکە، بەڵکو تەنکیشە، لەگەڵ هەبوونی سەهۆڵی نەرمەوە بوو یاخود زەریایەکی زۆر ساردی سوێر لەژێریدا، بەپێی خەمڵاندنەکان ئەستوری توێکڵی روپۆشەکەی مانگی کالیستۆ نزیکەی 80 بۆ 150 کیلۆمەتر دەبێت.\nکەشتی پشکنەری ئاسمانی گالیلۆ لەماوەی چەند ساڵەی چاودێریکردنی هەسارەی موشتەریدا، بەشێکی زۆری کاتەکانی بۆ توێژینەوە لەسەر مانگە گالیلۆییەکانی ئەو هەسارەیە بەلێهاتووییەوە ئەنجامدا، کەشتی پشکنەری ئاسمانی گالیلۆ ئەوەی ئاشکرا کرد کە بواری ماگناتیکی هەسارەی موشتەری ناتوانێت مانگەکە ببڕێت، بەواتایەکی تر ناتوانێت توێکڵەکەی ببڕێت و بگاتە ناوەرۆکی کالیستۆ، بەهۆکاری ئەوەی چێنێکی ئەستوری زۆر گەیەنەری لە ژێر ڕوپۆشەکەیدا بە ئەستوری 10 کیلۆمەتر هەیە، هەروەها مانگی کالیستۆ ناوکێکی هەیە کە لە سلیکات پێکهاتووە و نیوەتیرەکەی نزیکەی 600 کیلۆمەتر دەبێت.\nوەک دەزانین کەرەستە گرنگەکان بۆ دروستبونی هەر جۆرە ژیانێک پێویستی بە ئاوی شل و وزە هەیە، بۆیە لێرەدا دەپرسین ئایا دەگونجێت مانگی کالیستۆ پاڵپشتی جۆرێک لە ژیان بکات لەژێر چینە بەستەڵەکەکەیدا؟\nتوێژینەوەکان ئاشکرایان کردووە لەژێر توێکڵە ڕوپۆشەکەی مانگی کالیستۆدا ئوقیانوسێکی سوێری تیادایە، بەڵام بەهۆکاری ئەوەی نزیکەی 800 ملیۆن کیلۆمەتر دوورە لە خۆرەوە، بۆیە بەڕێژەیەکی زۆر کەم گەرمی پێدەگات، هەروەها کەمی و سنورداری رێژەی دیاردەی هەڵکشان و داکشان کە دەبێتە هۆی تیشکدانەوە و رێگایەکە بۆ گەرمبوون، لەسەر ئەو مانگە هاوکار نییە بۆ گەرمکردنی ئەو ئۆقیانوسەی ژێر توێکڵە ڕووپۆشەکەی.\nتاکو ئێستا توێژینەوە و پشکنینەکان بۆ مانگی کالیستۆ بوونی هەر جۆرە ژیانێکی پشتڕاست نەکردۆتەوە، نمونەی مانگەکانی تری وەک یورۆپا و ئینسالەدس کە دەرچەیان هەیە بۆ پرژاندنی ئاو راستەوخۆ لە ئۆقینوسەکەی ژێرەوەیانەوە، هاوکار و کارئاسانییە بۆ توێژینەوەی هەبوونی ژیان تیایاندا بەبێ ئەوەی هەوڵی گەیشتن بە خودی ئۆقیانوسەکانیان بدرێت، بەڵام ئەو دەرچانە لە مانگی کالیستۆدا نییە، بۆیە بۆ توێژینەوە لە ئۆقیانوسەکەی مانگی کالیستۆدا، پێوسیت دەکات توێکڵە روپۆشەکەی تێپەڕێندرێت یاخود بە مانایەکی تر بۆ توێژینەوە لەسەر ئۆقیانوسەکەی پێویستە زانایان هەوڵی هەڵکەندن و کونکردنی توێکڵە ڕووپۆشەکەی بدەن.\nهەموو بەڵگەکان لە ئێستادا، توێژەرەوان و زانایانی گەیاندۆتە ئەو باوەڕەی، کەباروودۆخی ژینگەیی پێویست بۆ ژیان لەسەر مانگی کالیستۆ بەبەراورد بە ژینگە بەستەڵەکییەکانی تەنەکانی تری کۆمەڵەخۆرەکەمان، کەمتر ڕەخساوە، لەگەڵ هەموو ئەم نائومێدیانەشدا نابێت گرنگی مانگی کالیستۆ پشتگوێ بخەین، گەر بێت و توێژینەوە لە دەرەوەی سیستەمی کۆمەڵە خۆرەکەماندا ئەنجامبدەین، ئەوە دەبێت ئەوە لەبەرچاو بگرین کە مانگی کالیستۆ دەستپێکی بنکە و سەرچاوەی نمونەیەکی وەدەستهێنانی زانیارییە، وەک زانیمان لەدووری نزیکەی 1.9 ملیۆن کیلۆمەترەوە لەهەسارەی موشتەری لەخولگەیەکدا دەخولێتەوە، کە دەکەوێتە دەرەوەی پشتێنەی تیشکدانەوە زیانبەخشەکانی ئەوهەسارەیەوە، ئەوەش ژینگەیەکە هەزاران جار لەبارترە بۆ دۆزینەوە و توێژینەوە لەلایەن مرۆڤایەتییەوە بەبەراورد بە مانگەکانی تری نزیک لە هەسارەی موشتەرییەوە.\nمانگی کالیستۆ رێژەیەکی زۆر بەستەڵەکی ئاویی تیادا هاتۆتەکایەوە، کە دەتوانرێت بەکاربهێنرێت بۆ بەرهەم هێنانی وزە کە ڕەگەزێکی سەرەکی مانەوەی ئادەمیزادە لە ژیاندا، هەروەها جیاکردنەوەی هایدرۆجین لە ئۆکسجین لەو بەستەڵەکە ئاوییانەدا، دەبێت هۆی بەرهەمهێنانی ئۆکسجین کە گرنگە بۆ هەناسەدان، هەروەها بەهۆی جێگیری دۆخە جیۆلۆجییەکەیەوە، دەکرێت بەبێ ترس و دڵەڕاوکێ باڵەخانە لەسەر روپۆشەکەی دروست بکرێت، هاوکات بەهۆی نەبوونی چیا و شاخی بەرزو چاڵو چۆڵی قوڵەوە، دەتوانرێت بەئاسانی و بە خێرایی تیایدا فڕین و گەشت ئەنجامبدرێت.\nگەر دەستی مرۆڤایەتی لەئایندەدا بگات بە مانگی کالیستۆ، ئەوا دەتوانرێت توێژینەوە لە سێ مانگە گالیلیۆکەی تری نزیک لە موشتەری لەمەودایەکی پارێزراو لە تیشکە کوشندە سەرەکییەکانی هەسارەکەوە، بکرێت، یاخود کالیستۆ بکرێت بە وێستگەیەک بۆ گەشتکردن بەرەو دەرەوەی کۆمەڵەخۆرەکەمان، هاوکات بەهۆی کەمی هێزی کێش و تاودانیەوە کە رێژەکەی بریتییە لە 1.236 m/s² دا بەبەراورد بە هێزی کێش و تاودانی زەوی کە بریتییە لە 9.807 m/s² دا فڕین و نیشتنەوە لەسەر ئەو مانگا زۆر ئاسانتردەبێت.\nبەهۆکاری ئەوەی مرۆڤایەتی لەهەوڵی پەلهاویشتندایە لەناوچەکانی دەرەوەی بۆشایی ئاسماندا، ئەوانەی باسم کرد ئەگەری روودانیان زۆرە لە داهاتوودا، هەرچەندە کەشتی پشکنەری گالیلۆ لەسەر مانگی کالیستۆ لەماوەیەکی کەمدا لەدەوری ئەومانگە، تۆیژینەوەی ناوازەی ئەنجامداوە، بەڵام هێشتا گەلێک نهێنی زۆر هەن کە تائێستا پەی پێنەبراوە.\nلەدا هاتودا لە ڕێگەی پشکنەر و دۆزەرەوەی مانگە سەهۆڵییەکانی موشتەری (JUICE) ی سەر بە ئاژانسی ئاسمانی ئەوروپا بەبەشێکی زۆر لەو نهێنیانە، ئاشنادەبین، کە بڕیارە پشکنەرەکە لە ساڵی 2022 دا بەمەبەستی توێژینەوە لەسەر هەر سێ مانگە گەورەکەی هەسارەی موشتەری (گانیمەید، کالیستۆ و یۆروپا) ڕەوانەی بۆشایی ئاسمان بکرێت و بڕیارە لەساڵی 2030دا بگاتە سیستەمی مانگە گالیلۆییەکانی هەسارەکە.\nهەروەها سەبارەت بە مانگی کالیستۆ، ئاژانسەکە پلانی بۆ چەند گەشتێکی ئاسمانی نزیک لە مانگی کالیستۆوە دانەوە، ئەو ئەرک و چالاکی و توێژینەوانەش، دەبنە وەڵام گەلێکی زۆر بۆ پرسیارەکانی وەک: ئایا ئۆقیانوس لەژێر توێکڵی ڕوپۆشەکەیدا سەد لە سەد بوونی هەیە؟ لە ئەگەری بونی ئۆقیانوسدا ئایا هیچ ژیانێکی سەرەتایی و ئۆرگانی بونی هەیە؟، لەگەڵ وەڵامی گەلێلک پرسیاری تر کە لەوانەیە هەر بیرمان لێنەکردبێتەوە.


بەنزینخانەیەكی تایبەت بۆ ئۆتۆمبیلەكانی فریاكەوتن دروست دەكرێت – تۆڕی میدیایی خەڵک\nبەنزینخانەیەكی تایبەت بۆ ئۆتۆمبیلەكانی فریاكەوتن دروست دەكرێت\n2019/10/09 - 10:38 AM\nلەسەر پێشنیازی وەزارەتی تەندروستی، سەرۆكایەتی ئەنجوومەنی ھەرێمی كوردستان رەزامەندی دەربڕی، كە بەنزینخانەیەكی تایبەت بە ئۆتۆمبێلەكانی فریاكەوتن لە شاری هەولێر دروست بكرێت و كارئاسانی بكات بۆ وەرگرتنی سووتەمەنی بۆ ئەو ئۆتۆمبیلانە.\nد. سامان بەرزنجی وەزیری تەندروستی ھەرێمی كوردستان لە راگەیەندراوێكدا ئاشكرای كرد”بە هەوڵ و داواكاریمان و بە هەماهەنگی لەگەڵ رێكخراوی تەندروستی جیهانی‌و سوپاس بۆ سەرۆكایەتی ئەنجوومەنی وەزیران كە رەزامەندیان دەربڕی لەسەر دروستكردنی بەنزینخانەیەكی تایبەت بە ئۆتۆمبێلەكانی فریاكەوتن (ئەمبوڵانس) لەشاری هەولێر”.\nهەر لە ڕاگەیەنراوەكەدا هاتووە” وەكو هەنگاوێك بۆ ئاسانكاری و بەرەو پێشبردنی سیستمی فریاگوزاری خێرا لە هەرێمی كوردستان ئەو كارە كراوە”.


41. کۆنسێرتی "ئیوان بەند" لە هەولێر بەڕێوەدەچێت\nجام کوردی: کۆنسێرتی "ئیوان بەند" گۆرانیبێژی ناوداری ئێرانی کە بە زمانی فارسی گۆرانی دەڵێتەوە لە شاری هەولێری پایتەخت بەڕێوەدەچێت. بە پێی ڕاپۆرتی جام کوردی، بڕیارە پێنجشەممە ٧ی خەرمانان / ٢٩ی ئەگێست، ...\n42. خانمە نووسەری ئیلامی بە شاپەری سەربوردەی کوردی فەیلی گێڕایەوە\n... هەنگاو بۆ نووسینی بەرهەمی شاز بە زمانی کوردی و فارسی هەڵبهێنرێت. راشیگەیاند: سەرکەوتنەکانی بەهرووز بوچانی نووسەری ئیلامی لە ئاستی جیهان کە لە خراپ ترین بارودۆخ لە دووڕگەی مانووسی ئۆستراڵیا بەرهەمی شازی ...\n43. میری قه‌ته‌ر په‌یوه‌ندی به پوتینه‌وه ده‌کات\n... پوتین سه‌رۆک کۆماری ڕووسیا و شێخ ته‌میم بن حه‌مه‌د ئالی سانی میری قه‌ته‌ر دوایین گۆڕانکارییه‌کانی ناوچه‌که به تایبه‌ت ئاڵۆزییه‌کانی که‌نداوی فارسیان تاوتوێ کرد. له‌م وتووێژه ته‌له‌فوونییه‌دا هه‌روه‌ها ...\n44. زه‌ریف هه‌فته‌ی داهاتوو سه‌ردانی سێ وڵاتی ئه‌ورووپی ده‌کات\n... ناوچه‌ی که‌نداوی فارسیش له ڕیزی به‌رنامه‌کانی وه‌زیری ده‌ره‌وه‌ی ئێراندایه. به پێی ڕاپۆرتی جام کوردی، سه‌ید عه‌باس موسه‌وی وته‌بێژی وه‌زاره‌تی ده‌ره‌وه‌ی ئێران سه‌باره‌ت به سه‌ردانه‌کانی زه‌ریف بۆ ...\nدروستکراوە لە 13 ئاب 2019\n45. ئه‌مریکا و هاوپه‌یمانه‌کانی ناوچه‌که‌یان به‌ره‌و لێواری ته‌قینه‌وه بردووه\nجام کوردی: وه‌زیری ده‌ره‌وه‌ی کۆماری ئیسلامی ئێران وتی: ئه‌مریکا به فرۆشتنی که‌ره‌سته و پێداویستییه سه‌ربازییه‌کان، ناوچه‌ی که‌نداوی فارسی به‌ره‌و لێواری ته‌قینه‌وه بردووه. به پێی ڕاپۆرتی جام کوردی، ...\n46. ئێمه‌ین به‌رپرسی پاراستنی ئاسایشی گه‌رووی هۆرمۆز و پێویست به بوونی بێگانه‌کان ناکات\n... پاراستنی ئاسایشی گه‌رووی هۆرمۆز و که‌نداوی فارسین و پێویست به بوونی بێگانه‌کان ناکات. وتیشی: په‌یامی ئێمه بۆ وڵاتانی ناوچه‌که و جیهان ئه‌وه‌یه که تا ئه‌و کاته‌ی نه‌وتی ئێران له‌م ناوچه‌یه هه‌نارده ...\nدروستکراوە لە 12 ئاب 2019\n47. کۆبوونەوەی سەرۆکی پارکی زانستی کوردستان لەگەڵ دەستەی سەرۆکایەتیی کۆلێژی زمان\n... سەرباز جێگری ڕاگری کۆلێژ، دوکتۆر بەختیار سەجادی سەرۆکی بەشی کوردی، دوکتۆر نەجمەدین جەباری سەرۆکی بەشی فارسی، دوکتۆر زەکەریا بزدوودە سەرۆکی بەشی ئینگلیسی و دوکتۆر ئەحمەد محەمەدی جێگری سەرۆکی پارکی زانست ...\n48. قه‌ته‌ر بۆ کشانه‌وه له یه‌مه‌ن ئامۆژگاری وڵاتانی عه‌ره‌بی ده‌کات\n... ڕاوێژکار له حکومه‌تی قه‌ته‌ر که له ئاستی جێگری سه‌رۆک وه‌زیرانی ئه‌م وڵاته‌دایه ئامۆژگاری وڵاتانی عه‌ره‌بی ناوچه‌ی که‌نداوی فارسی کردووه که له یه‌مه‌ن بکشێنه‌وه و ئه‌م وڵاته ڕاده‌ستی گه‌لی یه‌مه‌ن ...\nدروستکراوە لە 31 تەمموز 2019\n49. فێستیڤاڵی کتێبی ساڵی کوردستان بە ناساندنی هەڵبژێردراوان کۆتایی هات\n... خولی فێستیڤاڵی خەڵاتی کتێبی ساڵی کوردستان ڕۆژانی ٢ و ٣ی گەلاوێژ لە شاری سەقز بەڕێوە چوو. ٤٢٣ ناونیشانی کتێب بە زمانەکانی کوردی و فارسی لە دووهەمین خولی فێستیڤاڵی خەڵاتی کتێبی ساڵی کوردستان لە ١٢ بەشی ...\nدروستکراوە لە 26 تەمموز 2019\n50. له ساڵیادی كۆچی دوایی مامۆستای به‌سته و مه‌قامات عه‌لی مه‌ردان / محه‌مه‌د كورده\n... خدر بارام چاوه‌شی ناسیوه و بۆ مه‌قامی كوردی سوودێكی زۆری لێ وه‌رگرتوه، به‌ڵام له دوایدا ده‌چێته به‌غدا مه‌قاماتی عه‌ره‌بی و فارسی له شاره‌زایانی ئه‌و زمانانه فێر ده‌بێت. مامۆستا عه‌لی مه‌ردان جگه ...\nدروستکراوە لە 24 تەمموز 2019


شەڕ لەگەڵ ئەمریکا تا کۆتایی هاتنی داگیرکاری بەردەوامە/ تەنیا ئێران پشتی عێراقی بەر نەداوە - Mehr News Agency\n20 gulanê 2019 - 10:08\nNews Code 26576\nبە ڕاپۆرتی ئاژانسی هەواڵی مێهر لە نووسینگەی ڕاگەیاندنی نوجەبا، نەسر شەمری، جێگری ئەمینداری گشتی بەرخۆدانی ئیسلامی نوجەبا لە ئامادەیی ئەو بزووتنەوە بۆ وەڵام دانەوە بە هەر جۆرە هەوڵێکی دوژمنانەی ئەمریکا هەواڵی دا.\nنەسر شەمری ئاشکرای کرد: شەڕی ئێمە لە گەڵ ئەمریکا تا کۆتایی داگیرکاری ئەوان و هەروەها لەناوچوونی ڕژێمی ئیسرائیل لە ناوچەکە درێژەی دەبێت.\nناوبراو بە ئاماژە بە ئاڵۆزییەکانی ئەم دواییەی نێوان ئەمریکا و ئێران، وتی: دەوڵەتی عێراق نابێت لەبیری بکات کە لە دژوارترین قۆناغدا، کاتێک کە دۆزربەی وڵاتەکان و پێشتر لە هەموویان ئەمریکا لە شەڕ دژی داعش تەنیامانیان هێشتەوە، ئێران پاڵپشتیمانی کرد.\nسەرۆکی ئەنجومەنی بەرێوەبەرایەتی هەروەها لە گفتوگۆ لە گەڵ هەواڵدەری فەڕەنسا، سیاسەتە ئاڵۆزکەرانەکانی ئەمریکای ئیدانە کرد و وتی: واشنتۆن ئەمڕۆ بە دوای بیانوو بۆ دروست کردنی ناوچەی ئەمن لە ناوچەکە و عێراقە.


کوردیپێدیا - عێراق: لەسەرەتای ئەمساڵەوە 27 ملیار دۆلار فرۆشراوە\n📊 عێراق: لەسەرەتای ئەمساڵەوە 27 ملیار دۆلار فرۆشراوە | پۆل: ئامار و راپرسی | زمانی بابەت: 🏳 کوردیی ناوەڕاست\nعێراق: لەسەرەتای ئەمساڵەوە 27 ملیار دۆلار فرۆشراوە\nدواڕۆژ، محەمەد عەلی وەلی\nبانکی ناوەندی عێراق ئاشکرایدەکات، لە زیادکردنی ئاشکرادا لەسەرتای ئەمساڵی 2016ەوە 13ی ئەم مانگە زیاتر 27 ملیار دۆلار فرۆشراوە.\nسایتی فەرمی بانکەکە بڕی دۆلاری فرۆشراو لە بەرواری (3ی کانونی دووەمی 2016) ەوە تا بەرواری (13ی تشرینی دووەمی 2016) گەیشتۆتەوە، (27) ملیار و (921) ملیۆن و(177) هەزار و (867) دۆلار.\nئەو بڕە دۆلارە فرۆشراوە دابەزینی بەخۆیەوە بینیوە، بۆ هەمان ماوەی دیاریکراو لە ساڵی رابردوودا، (4-1-2015) تا بەرواری (13-11-2015) بڕی دۆلاری فرۆشراو بریتی بووە لە (37) ملیار و (653) ملیۆن و (615) هەزار و (389) دۆلار، نزیکەی (10) ملیار دۆلار دابەزیووە.\n2. 👁 15-11-2016\n➕ ئەم بابەتە لەلایەن: (هاوڕێ باخەوان)ەوە لە: Nov 15 2016 8:30AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 15 2016 8:31AM باشترکراوە\n| کاتی ئافراندنی لاپەڕە: 2.093 چرکە!


یەکێتیی جیهانیی زانایانی موسڵمان ئیدانەی زوڵم و ستەمەکانی حکومەتی چینی بۆ سەر موسڵمانانی ئویغور کرد – ئیسلامی\nسه‌ره‌تا/ جیهانی ئیسلامی/یەکێتیی جیهانیی زانایانی موسڵمان ئیدانەی زوڵم و ستەمەکانی حکومەتی چینی بۆ سەر موسڵمانانی ئویغور کرد\nلە ڕاگەیەندراوێکدا یەکێتیی جیهانیی زانایانی موسڵمان ئیدانەی زوڵم و ستەمەکانی حکومەتی چینی بۆ سەر موسڵمانانی گەلی ئویغور کرد، کە لە هەرێمی شینجیانگ لە وڵاتی چین نیشتەجێن و، تیایدا داوایانکردووە:\n١- موسڵمانانی زیندانیکراو (کە زیاتر لە یەک ملیۆنن) ئازادبکرێن.\n٢- ئازادی دینی بە هەموو خەڵک بدرێت و ڕێگەیان پێبدرێت کە پراکتیزەی دینەکەیان بە ئازادانە بکەن لەناویاندا ڕێگەبدرێت بە:\n– دروستکردنی مزگەوت.\n– وتنەوەی وانەی دینی لەبارەی دینەکەیانەوە.\n– ڕێگەدان بە ئەنجامدانی نوێژی بەکۆمەڵ.\n– ڕێگە بە موسڵمانان بدرێت کە بە شێوەیەکی ئازادانە گەشت بکەن بۆ ناوخۆ و دەرەوەی وڵاتەکە بەبێ هیچ سنوردارکردنێک.\nیەکێتییەکە داوای لە سەرجەم موسڵمانان و گەلانی موسڵمان کردووە کە زۆر بە جدییەوە ئەم پرسە وەرگرن و شوێنپێی ئەو ڕووداوانە هەڵگرن کە ڕوودەدەن و بیگەیەنن بە دەسەڵاتدارانی چین و ئەو ڕێکخراوانەی مافی مرۆڤ کە پەیوەندییان لەگەڵ نەتەوە یەکگرتووەکان هەیە.\nئەمەش لەکاتێکدایە کە بەگوێرەی نەتەوە یەکگرتووەکان زیاتر لە یەک ملیۆن موسڵمانی گەلی ئویغور لە وڵاتی چین لەلایەن دەسەڵاتدارانی چینەوە لە کامپگەلێکدا بە ناوی کامپەکانی پەروەردەکردنەوە، کە هاوشێوەی کامپی نازییەکانە کە بۆ جولەکەیان دروستکردبوو، دەستبەسەرکراون.\nلەناو کامپەکاندا موسڵمانان ناچاردەکرێن بە خواردنەوەی عەرەق و خواردنی گۆشتی بەراز و وازهێنان لە دینی ئیسلام و بەیعەتدان بە حزبی کۆمیۆنیستی چین (حزبی شیوعی چین). هاوکات منداڵانی ئەو ژن و پیاوانەشی کە براونەتە ئەو کامپانە، لە دایک و باوکیان دابڕێنراون و براونەتە هەتیوخانەکانی سەر بە حکومەتی چین و لەوێ لەسەر شیوعییەت پەروەردە دەکرێن.\nدەسەڵاتی فەڵەستین مووچەی ١٧٠٠ خانەوادەی شەهید و بریندارانی غەززەی بڕی\nنیویۆرک تایمز: لە زیندانەکانی سوریادا زیندانییەکان ناچارکراون یەکتری بکوژن\nچەند زانیارییەک لەبارەی کۆمەڵکوژییەکەی مزگەوتی ئیبراهیمی


کوردیپێدیا - سەید قوڵی کشاوەرز\n👫 سەید قوڵی کشاوەرز | پۆل: کەسایەتییەکان | زمانی بابەت: 🏳 کوردیی ناوەڕاست\nسەید قوڵی کشاوەرز (1317 (1938) لە گوندی لاڵەوەنی شارستانی مایشتی رۆژهەڵاتی کوردستان-) مامۆستای ئاوازی کوردیی هۆرەیە. زۆربەی بەیتەکانی کە سەید قوڵی کشاوەرز دەخوێنێت هی خۆیە و کشاوەرز مامۆستای هەڵبەستبێژش دێت بە ئەژمار. کشاوەرز هێشتا لە ئاواییی باوانی خۆی ئەژیێت و بە وەرزێری ژیان دەکات.\nسەید قوڵی کشاوەرز لە ساڵی 1317 لە ئاوایی لاڵەوەن شارستان مایشت سەر بە پارێزگای کرماشانکرماشان لە ڕۆژهەڵاتی کوردستان لە دایک بووە. لە سەردەمی نوێگەنجی دڵبەستە بە ئاوازی هوورە بوو. ساڵ 1339 چوو بۆ خزمەتی ئجباری و دوو ساڵ پاش لەوە دیسان هات بە ئاواییی لاڵەوەن و سەرقاڵی کاری وەرزێریی خۆی بوو. سەید قوڵی 7 منداڵی هەس کە یەکێکیان کچە و ئیستایش هەر لە ئاواییی خۆی ژیان دەکات. لە ساڵی 1381ی هەتاوی کتێبێک سەبارەت بە ژیان و هەڵبەستەکانی سەید قوڵی چاپ کراو کە لە نێوی لەگەڵ سەید قوڵی وەتوویژ کراوە.\n 📡 ماڵپەڕ | 🏳 لوڕی | کەلهوڕ\n➕ ئەم بابەتە لەلایەن: (جوان عومەر ئەحمەد)ەوە لە: Mar 18 2020 11:53AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Mar 18 2020 12:07PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 18 2020 12:07PM باشترکراوە


سوتاندنی دارستان و لەوەڕگەکانی پارێزگای کرماشان و،\nئەگەری گەڕندنەوەی عەدنان رەشیدی بۆ ئێران.\nسوتاندنی دارستان و لەوەڕگەکانی پارێزگای کرماشان لە ڕۆژھەڵاتی کوردستان.\nبە پێی ھەواڵی گەیشتوو بە کۆمەڵەی مافی مرۆڤی کوردستان, بەڕێوەبەری گشتی سەرچاوە ئاوییەکانی پاڕێزگای کرماشان دەڵێت: لە دارستان و لەوەڕگەکانی پارێزگای کرماشان لە سەرەتای ئەمساڵی ھەتاوییەوە بە دەستپێکردنی وەرزی گەرما ھەتا ئێستا ۲۲۰ھەکتار بە گشتی لە دارستان و لەوەڕگەی ئەم پارێزگا لە ئاگردا سووتاوە کە لە کۆی ئەو ۲۲۰ ھەکتارە ۱۷۰ھەکتاری لەوڕگەکان و ٥۰ ھەکتار دارستانەکانی گرتوەتەوە.\nبە پێی کوتەی کاربەدەستانی کۆماری ئیسلامی ئێران لە ھەموو پارێزگاکانی ڕۆژھەڵاتی کوردستان ھەر ساڵە ڕێژە سووتاندنی دارستان و لەوەڕگەکان زۆرتر دەبێت و ئەمە لە حاڵێکدایە کە ئامارگەلی ڕاگەیاندراو لە لایەن کۆماری ئیسلامی ئێرانەوە بە زۆری چەواشەکارانە بوە و لە لایەکی دیکەوە بە پێی ڕاپۆرتگەلی تۆمار کراو لە کۆمەڵەی مافی مرۆڤی کوردستان کە سەرچاوەکەی خەڵکەی ڕۆژھەڵاتی کوردستان بوە زۆرینەی ئاگرکەوتنەوکان بە دەستی ھێزە ئەمنییەکانی کۆماری ئیسلامی ئێران یا کەسانی سەر بەو ھێزانە سازکراوە و پاش ئاگرکەوتنەوانەکان ھیچ جۆرە ئالیکاریەک بۆ کۆنتڕۆڵی ئاگر لەلایەن ناوەندگەلی پەیوەندیدارەوە ناکرێت و خەڵکی ئاسایی و ژینگەپارێزان بە دەستی بەتاڵ بۆ خۆیان ژیان و ژینگەی خۆیان دەپارێزن کە زۆرجاریش لە لایەن دەسەڵاتەوە ئاستەنگیان بۆ سارزکراوە.\nعەدنان رەشیدی پێشتر کۆمەڵەی مافی مرۆڤی کوردستانی لە ئەگەری گەڕاندنەوەی لە لایەن ئاسایشەوە ئاگادار کردبۆوە.\nلە بڕواری ١٩/٦/٢٠١٧ عەدنان ڕەشیدی چالاکی مەدەنی و ئەندامی کۆمەڵەی مافی مرۆڤی کوردستان لە نامەێیکدا کە دەقی نامەکە لە خوارەوە دادەنرێت کۆمەڵەی مافی مرۆڤی کوردستانی ئاگادار کردبویەوە کە چەندین جار ئاسایشی پێنجوێن دەستبەسەری کردوە وپێیان ڕاگەیاندوە لە ئەگەری درێژەدان بە چالاکی مافی مرۆڤیەکان، ھەڕەشەی گەڕاندنەوەیان بۆ ئێران لێکردوە.\nشایانی باسە ڕۆژی ٣/٧/٢٠١٧ ھێزەکانی ئاسایشی پێنجوێن ھەڵدەکوتنە سەر ماڵی عەدنان ڕەشیدی و لە ماڵەکەی خۆییدا لە پێنجوێن دەستبەسەری دەکەن.\nلە دوێنێوە بنەماڵەی عەدنان ڕەشیدی و ھیچ لایەنێکی مافی مرۆڤی ئاگاداری بارودخ و چارەنوس و ژیانی ناوبراو نیین و ھەمو لاێیک ترسی گەڕندنەوەی عەدنان یان ھەیە لە لایەن ئاسایشی سلێمانیێەوە بۆ ئێران.\nعەدنان ڕەشیدی ماوەی ۱۲ ساڵ زیندانی لە دادگاێیکی ٥ خولەک کۆماری ئیسلامییەوە بەسەردا سەپاو و لە دوای کێشانی ٨ ساڵ زیندانی بە بارمتەی تاپۆی ماڵی باوکی بۆ چارەسەری پزشکی لە زیندان مەرەخسی پێدرا و ناچار ھەڵھاتە باشوری کوردستان و لەوێ ناوی وەک پەناخواز لە یوئێن تۆمار کراوە. پێویستە بگوترێت بە ھۆی ئازار و ئەشکەنجەکانی کۆماری ئیسلامییەو ڕەشیدی بارودۆخ جەستەی تێک چوەو و توانای کارکردنی نەماوە.


بەیاننامەی دژە ئێرانیی دانیشتنی جەددە، چەواشەکاریی هاوپەیمانیی سەعوودی لەشەڕی یەمەن - SAHAR KURDISH (Sorani)\nبەیاننامەی دژە ئێرانیی دانیشتنی جەددە، چەواشەکاریی هاوپەیمانیی سەعوودی لەشەڕی یەمەن\nAug 10, 2018 15:48 Asia/Tehran\nوتەبێژی وەزارەتی دەرەوەی ئێران بەڕەت کردنەوەی بڕگەکانی بەیاننامەی یازدە ماددەیی دانیشتنی ڕێکخراوی هاریکاری ئیسلامی لە جەددەی عەرەبستان، وتی: وڵاتانی دەسدرێژکاری سەر یەمەن بۆ شاردنەوەی تاوانکارییەکانیان ڕوویان کردۆتە دەرکردنی بەیاننامەگەلی بێ بایخ و کەڵک وەرگرتنی ناڕەوا لە دەم و دەزگا و میکانیزمە ناوچەیی و جیهانییەکان.\nبەهرام قاسمی سەرلەئێوارەی دوێنێ پێنج شەممە وتی: دەسدرێژکارانی سەر یەمەن، بەرپرسی قەیرانی مرۆیی چەندساڵان و کوشت وبڕی ڕۆژانەی خەڵکی بێتاوانی یەمەنن بە بەکارهێنانی بە پێشکەوتەترین چەکئامێرەکان و وێران کردنی ژێرخانەکانی ئەو وڵاتە.\nدانیشتنی یەکلایەنەی ڕێکخراوی هاوکاریی ئیسلامی بۆ تاووتوێی پەلاماری ئەم دواییەی هێزەکانی بزووتنەوەی ئەنساروڵڵای یەمەن بۆسەر دوو نەوتبەری عەرەبستانی سەعوودی لەدەریای سوور، رۆژی چوارشەممە بەڕێوە چوو.\nلەو دانیشتنەدا، ئەو پەلامارە و چەندین تۆمەتی دیکە پاڵدرایە ئێران.\nبە دەسپێبوونی شەڕی یەمەن لەمارسی٢٠١٥ هەر کۆبوونەوەو دانیشتنێک لەبارەی قەیرانی ئەو وڵاتە لەسەر داوای رژیمی سەعوودیا بەڕێوە چوو، تۆمەت وبوختان دراوەتە پاڵ ئێران.\n"چەواشەکاری" و"هێنانەئارای تۆمەتی پڕووپووچ" لەدژ ئێران، دوو ئامرازی سیاسی هاوپەیمانی سەعوودیا هاوکات لەگەڵ شەڕهەڵایساندنی لەیەمەندایە. رژیمی سەعوودیا کە بەهۆی حیساباتی هەڵەی، شەڕی یەمەنی دەسپێکرد و ئیدیعای دەکرد کەمتر لە یەک مانگ قەیرانی ئەو وڵاتە چارەسەردەبێ، ئەمڕۆ لەچوارەمین ساڵی شەڕدا، جگە لەبەلاڕێدابردنی بیروڕای گشتی و هێنانەئارای تۆمەت و بوختانی پڕووپووچ بۆ دەربازبوون لەدۆخی شکست هێناوی لەشەڕدا، ڕێگایەکی دیکەی لەبەردەمدانییە.\nئەمڕۆ هاوکێشەکانی شەڕ لە یەمەن گۆڕدراوەو دەسەڵاتی سوپاو لێژنە جەماوەرییەکانی یەمەن لەشەڕی دژ بە دەسدرێژکاران، جۆراوجۆری ئامێرە جەنگییەکانی لێکەوتووەتەوە.\nپەلاماری مووشەکیی سەر بنکەو پێگە جۆراوجۆرەکان سەعوودیا تەنانەت لەخاکی عەرەبستان، ئۆپراسیۆنی فڕۆکە بێ فڕۆکەوانەکانی هێزە یەمەنییەکان و سەرەنجام شەڕی دەریایی، دەریخستووە، هێزە یەمەنییەکان بەپاڵپشتی بەتوانا ناوخۆییەکان، هاوپەیمانی سەعوودیایان بەرەوڕووی کێشەو ئاستەنگ کردەوە.\nهەرلەوبارەوە، "احمد القنع" وەزیری ڕاوێژکاری لە دەوڵەتی ڕزگاریی نیشتمانیی یەمەن ڕۆژی سێ شەممە وتی: "پێشکەوتنی پیشەسازییەکانی ئەسلەحەسازی و بەخۆماڵی کردن لەیەمەن، بووەتە هۆی سەرلێشێواویی هاوپەیمانی دەسدرێژکاری سەعوودی." ئەوە ڕاستییەکە کە بەکردەوە سەری گرتووەو رژیمی سەعوودیا بۆ دەربازبوون لەو قۆناخەو پاسادانی تاوانکارییەکانی لە یەمەن، ڕێگایەکی جگە لە چەواشەکاری و بەلاڕێدابردنی بیروڕای گشتی لەبەردەمدا نییە.\nتەنیا دەسکەوتی شەڕخوازیی رژیمی سەعوودیا لە یەمەن، کوشت و بڕی رۆژانەی ژنان و منداڵانی یەمەنی، وێران کرانی ژێرخانەکان، ناوەندە پزشکی و دەرمانییەکان، وێرانی و سەرەنجام، ڕوودانی کارەساتی مرۆیی و پزشکی لە یەمەندا بووە. قەیرانی یەمەن، نالەبارترین کارەساتی مرۆیی لەجیهانە کە لەسای ڕەوتی دووفاقیی رۆژاوا بەرامبەر پرسەکانی مافی مرۆڤ ڕوویداوە.\nوڵاتانی جاڕدەری مافی مرۆڤ لەتەنیشت ڕژیمی سەعوود هاوبەشی تاوانکاریی ئەو رژیمە لەکوشت و بڕی خەڵکی یەمەندان، چونکە ئەمڕۆ چەشنی جۆراوجۆری چەکئامێری ڕۆژاوایی و تەنانەت قەدەغەکراویش لەدەست هاوپەیمانی سەعوودی دایە. نوێترین نموونەی کەڵک وەرگرتن لەو چەکئامێرانە، کوشتاری منداڵانی یەمەنی لە هێرشی هاوپەیمانی سەعوودی بۆسەر پاسی هەڵگریان لەشاری"ضیحان"ی سەربەپارێزگای سەعدە لەباکووری یەمەنە. لەو پەلامارەدا، پەنجا منداڵی یەمەنی گیانیان لەدەست دا.\nئەمڕۆکە بۆ گشت جیهانیان سەلمێندراوە کە هاوپەیمانی سەعوودی و لاگرانی رۆژاوایی ئەو هاوپەیمانییە، دەوری ڕاستەوخۆیان هەیە لە ڕوودانی تاوانکارییەکان لە یەمەن.\nهەرلەو چوارچێوەدا، ڕێکخراوی نادەوڵەتیی نێودەوڵەتی لەژێرناوی "کەیر"(Care) (هاوکاری بۆ یارمەتی لەهەر شوێنێک) لە بەیاننامەیەکدا کە لە سێی ئاگۆستدا بڵاوی کردەوە، وشداریی دا: "رەوشی مرۆیی لە یەمەن زۆر کارەساتبارەو دەبێ کۆتایی بهێنرێ بە توندوتیژییەکان".\nڕێکخراوی کۆمیساریای باڵای کاروباری پەناخوازانی ڕێکخراوی نەتەوەکانیش قەیران لە یەمەنی بە "خرابترین قەیرانی مرۆیی لەجیهان" زانی و ڕایگەیاند: "قەیرانی یەمەن، بووەتە هۆی ئەوەی بیست و دوو ملوێن و٢٠٠هەزار یەمەنی، واتە سەتا ٧٥ی دانشتوانیی گشت ئەو وڵاتە پێویستیان بەیارمەتییە مرۆییەکان بێ و گیانی بەملوێنان کەسیشی خستووەتە مەترسی."


وەستا رەسوڵ، بۆ ژیان: كۆنگرەی تەوافوقی لەدونیادا مۆدێلی نەماوە\nتەوافوق‌و دیموكراسی دوو شتی لەیەك دوورن\n27.08.2019 10:28 PM\nوەستا رەسوڵ، ئەندامی سەركردایەتی یەكێتی نیشتمانی كوردستان بۆ ژیان دەڵێت، كۆنگرە بۆ یەكێـتی بووەتە زەرورەت‌و دەبێـت ببەسترێـت .\nلەم چاوپێكەوتنەی ژیان، وەستا رەسوڵ، ئەندامی سەركردایەتی یەكێتی نیشتمانی كوردستان ئامادە بەوەدەكات، پێشتر لیژنەیەكی باڵای كۆنگرە هەبووە ئەو لیژنە باڵایە 80%ی ئامادەكارییەكانیان تەواو كردووە، بەستنی كۆنگرە بەشێك لەگرفتەكانی یەكێـتی چارەسەر دەكات‌و لەكۆنگرەشدا بەشوێن پێی هیچ حزبێك ناكەوین‌و یەكێتی خۆی داهێنەری مۆدێلی نوێی حزبایەتی یە، كۆنگرەی تەوافوقی ناكەین.\nژیان: تا چەند بەستنی كۆنگرە بۆ یەكێـتی لەئێستادا گرنگە؟\nوەستا رەسوڵ: كۆنگرە بووەتە حاڵەتێكی زەروری بۆ یەكێـتی لەبەر ئەم هۆكارانە، یەكەم لەكاتی خۆی دواكەوت، هەموو كۆنگرەیەك كەلەكاتی خۆی دوابكەوێـت ئەوا فەوزایەك لەحزبدا دروست دەبێـت بۆ رێكخستنەوەی ئۆرگانەكانی‌و بۆ ستراتیژی‌و دانانی بەرنامەی حزبی، بۆیە كۆنگرە زۆر زۆر زەرورە لەزووترین كاتدا ببەسترێـت، دووەم بۆ ئەوەی بتوانین نوێبوونەوەیەكی تازە بەبەرنامەیەكی تازە بچینە سەر شانۆی سیاسی لەكوردستاندا.\nپێشنیار هەیە ئەنجومەنێكی دانایان دروست بكرێـت\nژیان: ئایا لەئەمساڵدا یەكێـتی كۆنگرە دەبەستێت؟\nوەستا رەسوڵ: دەبێت بیبەستێت، هەموو هەڤاڵانی لێپرسراوی مەڵبەندەكان لەگەڵ بەرپرسی مەكتەبی رێكخستن زنجیرەیەك كۆبونەوەیان لەسەر ئەم بابەتە كردووە سورن لەسەر ئەوەی لەئەمساڵدا ببەسترێت.\nژیان: هیچ ئامادەكارییەك بۆ ئەو مەبەستە كراوە، ئەگەر كراوە بەكوێ گەیشتووە؟\nوەستا رەسوڵ: پێشتر لیژنەیەكی باڵای كۆنگرە هەبووە ئەو لیژنە باڵایە نزیكەی 80%ی ئامادەكارییەكانیان تەواو كردووە، ئامادەكارییەكان قورس نین لەبەرامبەر ئیرادەی بەستنی كۆنگرەدا، دەبێت ئەو راپۆرتەی مەكتەبی رێكخستن لەم رۆژانەدا بگاتە مەكتەبی سیاسی، مەكتەبی سیاسی بریار بدات كۆبوونەوەیەكی سەركردایەتی ئەنجام بدرێـت‌و جارێكی تر ئەو لیژنەیە دەست بەكار ببێـتەوە یان لیژنەیەكی تازە دەست بەكاربێت.\nژیان: ئێوە پێتان باشە چۆن كۆنگرەیەك ببەسترێـت، ئایا تەوافوقی پێشوەختی لەسەر بكرێـت یان هەموو شتێك لەكۆنگرەدا یەكلابكرێـتەوە؟\nوەستا رەسوڵ: كۆنگرەی تەوافوقی لەدونیادا مۆدێلی نەماوە تەوافوق‌و دیموكراسی دوو شتی لەیەك دوورن، ئەگەر ئێمە نەتوانین لەحزبەكەی خۆماندا پیادەی دیموكراسیەت بكەین ئیتر ئێمە چۆن دەتوانین هەڵگری دروشمی دیموكراسی بین لەهەرێمی كوردستاندا، ئێمە رابەرایەتی دیموكراسی دەكەین ئێمە مام جەلال بەرپرسمان بووە، مام جەلال خۆی رابەری دیموكراسیی بووە، بۆیە ئێمە نابێـت بەهیچ شێوەیەك بیر لەكۆنگرەی تەوافوقی بكەینەوە دەبێـت بیر لەكۆنگرەیەك بكەینەوە كۆنگرەی هەموان بێـت‌و هی هەموو یەكێتییەكان بێـت .\nژیان: ئایا كۆنگرە دەتوانێـت چارەسەری كێشە كەڵەكەبووەكانی چەند ساڵی یەكێتی نیشتمانی كوردستان بكات ؟\nوەستا رەسوڵ: بەشێكی دەتوانێت، چونكە كێشەكان بەشێكی كەڵەكەبووە، بەشێك لەكێشەكان پەیوەندی بەكۆنگرەوە هەیە، بۆ نمونە پرەنسیپی هەیكەلی حزبی كەزەرورە جارێكی تر دایبڕێژینەوە‌و لەگەڵ ئەم سەردەمەدا هەنگاو بنێین، سەركردایەتیەك بتوانێـت سەركردایەتی راستەقینەی هەموو یەكێتییەكان بكات، بەتاكید یەكێـتی پێویستی بەسەرێك هەیە كەسێك لەسەرەوە بتوانێـت بریار بدات .\nپۆستی سكرتێری گشتی بۆ جەنابی مام جەلالە‌و هەموومان سورین لەسەر ئەوەی جارێكی تر هیچ كەس ئەو پۆستە وەرنەگرێت\nژیان: لە كۆنگرەدا هیچ گۆڕانكارییەك لەپەیڕەو پرۆگرامی یەكێـتیدا دەكرێت؟\nوەستا رەسوڵ: هەر زۆر گۆڕانكاری تێدادەكرێـت، ئێمە وەك پرۆگرام كێشەمان نیە، یەكێـتی خاوەنی بەرنامەیەكی باشە، بەڵام لەوانەیە لەپەیڕەو‌و هەیكەلی حزبیدا ئێمە پێویستمان بەگۆڕانكاری هەبێت.\nژیان: پێشنیار بۆ گۆڕانكاری لەئۆرگانەكاندا چۆنە؟\nوەستا رەسوڵ: پێشنیارەكان زۆرن تا ئێستا سێ بۆ چوار جۆر پێشنیار هەیە دەبێـت دواتر كۆمیتەی سەركردایەتی لەسەر یەكێكیان یان دوانیان رازی بێـت‌و لەنەتیجەدا كۆنگرە بڕیار لەسەر ئەوە بدات كەچۆن ئەو ئۆرگانانە رێك بخاتەوە بەڵام دەبێت ئۆرگان گەلێك پێشنیار بكەین كەلەگەڵ تازەگەری‌و ڕێكخسننەوە‌و عەقڵی گەنج‌و ژناندا بگونجێـت .\nژیان: ئۆرگانەكانی مەكتەبی سیاسی‌و سەركردایەتی‌و ئەنجومەنی ناوەند دەمێنێت یاخود گۆرانكاری تێدا دەكرێت؟\nوەستا رەسوڵ: بۆچوونی جیاواز هەیە، هێشتا ناتوانم من بڵێم چی دەمێنێـت‌و چی نامێنێـت، هەر پرۆژە‌و بەشێوەیەك گەڵاڵە كراوە‌و رەنگە لەدواتردا بگاتە یەك پرۆژە، هەندێك شتیان پێویست نیە.\nژیان: پۆستی سكرتێری گشتی چۆن یەكلادەكرێـتەوە؟\nگۆڕانكاریی زۆر لەپەیڕەو پرۆگرامی یەكێـتیدا دەكرێت\nوەستا رەسوڵ: ئەوە بۆ جەنابی مام جەلالە‌و هەموومان سورین لەسەر ئەوەی جارێكی تر هیچ كەس ناتوانێـت ئەو پۆستە بەباڵای یەكێتی دا دابڕێت .\nژیان: چۆن بڕیار لەسەر بەڕێوەبردنی یەكێـتی دەدرێـت یان یەكێـتی چۆن بەرێوەدەبرێـت؟\nوەستا رەسوڵ: دەكرێـت بڵێین كۆنسەیەك بێت ئەكرێت بڵێین كەسێك ناوی سەرۆك بێت ناوی كار بەرێخەربێـت یان هەرشتێك بێت .\nژیان: پێتانوایە ئۆرگانەكان كەم بكرێنەوە یان زیاد بكرێـت؟\nوەستا رەسوڵ: پێم وایە دەبێـت ئۆرگانەكان كەم بكرێنەوە، چونكە ئێستا ئۆرگانمان زۆرە‌و ئەو هەمووەش ئیدارە نادرێـت بەراستی.\nژیان: دارایی‌و میدیای یەكێتی لەكۆنگرەدا چۆن بڕیاری لەسەر دەدرێت ؟\nوەستا رەسوڵ: ئەوە یەكێك دەبێـت لەكارە بنچینەییەكان پێویستی بەرێكخستنەوەیەكی باش هەیە.\nژیان: سەركردە بەتەمەنەكان كەتائێستا یەكێتییان بەڕێوەبردووە خۆیان هەڵدەبژێرنەوە؟\nوەستا رەسوڵ: ئەوە خۆیان دەزانن ئەو پرسیارە لەخۆیان بكەن، من جارێ پیر نەبووم .\nژیان: ئەگەر ئەو سەركردانەی ئێستا خۆیان هەڵبژارد‌و لەكۆنگرە دەرنەچوون چارەنوسیان چی دەبێـت؟\nوەستا رەسوڵ: پێشنیار هەیە ئەنجومەنێكی دانایان دروست بكرێـت لەو ئەنجومەنەدا ئەو كەسانەی كەدەرناچن یان ئەوانەی پێشتر لەسەركردایەتی بوون‌و دەرنەچوونە ئەوانە بخرێنە ئەو ئەنجومەنەوە .\nمام جەلال رابەری دیموكراسیی بووە، بۆیە نابێـت بەهیچ شێوەیەك بیر لەكۆنگرەی تەوافوقی بكەینەوە\nژیان: لەو پێشنیارانەی كەبۆ بەرنامەی كۆنگرە دەكرێـت تاچەند پرس بەكادرانی ناوەندی‌و ئەندامانی خوارەوە دەكرێـت؟\nوەستا رەسوڵ: كۆمەڵێك كۆبوونەوە لەهەموو مەڵبەندەكان كراوە لەگەڵ هەموو كادرەكان‌و مەكتەبەكان ومدیر مەكتەب‌و رێكخستن كراوە لەو كۆبوونەوانەدا قسەلەسەر ئەوە كراوە كەبۆچوونەكان بكرێـتە یەك‌و بۆچوونی كادران وەربگیرێـت.\nژیان: لەداڕشتنەوەی ئۆرگانەكاندا دەتانەوێـت تەقلیدی حزبەكانی تر بكەنەوە یان مۆدێلێكی نوێی حزبایەتی دروست بكەن؟\nوەستا رەسوڵ: بەهیچ شێوەیەك یەكێـتی بەدوای تەقلید نەكەوتووە‌و لەوەتەی هەیە یەكێتی خۆی داهێنەری مۆدێل بووە‌و خەڵكی تر دوای كەوتووە .\nژیان: چی ماوە لەسەر كۆنگرە بیڵێیت؟\nوەستا رەسوڵ: هیوادارم هەموو لایەك سوربن لەسەر بەستنی كۆنگرە .\n833 جار بینراوە


سڤین كرامر براوه‌ی پێشبركێی خلیسكانی خێرا بوو\n11/2/2018 - 19:28\nژماره‌ی پێوانه‌یی شكاند\nله‌چوارچێوه‌ی یاریه‌كانی ئۆلۆمپیادی زستانه‌ی پیۆنگ چانگی دووهه‌زارو هه‌ژده كه‌له‌وڵاتی كۆریای باشوور به‌رێوه‌ده‌چێت، له‌یاری خلیسكانی خێرا هۆله‌ندی سڤین كرامر توانی براوه‌ی پێشبركێ پێنج هه‌زار مه‌تر خلیسكانی خێرا بێت كه بووه سێیه‌مین ده‌ستكه‌وتی له‌م یاریه.\nكرامر توانی ئاستێكی به‌رز پێشكه‌ش بكات و براوه‌ی پله‌ی یه‌كه‌می پێشبركێكه بێت، هه‌رچی پله‌ی دووه‌مه بووه به‌شی یاریزانی كه‌نه‌دی له‌دایكبووی هۆله‌ندا تی یان بلۆمن و پله‌ی سێیه‌میش به‌ر نه‌رویژی سڤیری لۆنت كه‌وت.\nكرامری ته‌مه‌ن سی و یه‌ك ساڵان توانی ماوه‌ی پێشبركێكه به شه‌ش خوله‌ك و نۆ چركه و حه‌فتاو شه‌ش له‌ده‌یا چركه ببرێت و ژماره‌ی پێوانه‌ییش بشكێنت كه چوار ساڵ له‌مه‌و به‌ر خۆی تۆماری كردبوو ته‌نیا به‌یه‌ك چركه كه‌متر له‌وكات .\nكرامر یه‌كێكه له‌و ناوانه‌ی له‌مێژووی یاریه‌كانی ئۆلۆمپیادی زستانه به دره‌وشاوه‌یی ده‌مێنێته‌وه كه‌تا ئێستا توانیویتی چوار ملوانكه‌ی زێر له‌كۆی هه‌شت ملوانكه به‌ده‌ست بێنێت.\nڕۆژنامه‌نووسێكى وه‌رزشى چه‌مچه‌ماڵ به‌لاوى ساڵ هه‌ڵبژێردرا\nپاڵەوانێتی کوڕان وکچانی یار یەسیانیەکانی عێراق لەدەربەندی ڕانیە ئەنجامدرا\nپاڵه‌وانێتی یاریه سیانیه‌كانى عێراق له‌ده‌ربه‌ندى ڕانیه به‌ڕێوه‌ده‌چێت\nله كۆریای باشوور كچه كوردێك پله‌ی دووه‌می به‌ده‌ست هێنا


كۆرۆنا چاره‌نووسى جیهان به كوێ ده‌گه‌ینێت\n3/9/2020 - 22:15\nبه‌پێى دواین ده‌نگوباسی كۆرۆنا، رێکخراوی تەندروستی جیهانی رایگەیاند، بەم دوایانە ژمارەی توشبوانی ڤایرۆسی کۆرۆنا لە نێوان ئەو چینەی کۆمەڵگا کە تەمەنیان لە خوار 24 ساڵەوەیە بەرزبوونەوەی بەرچاوی بەخۆیەوە بینیوە.\nدکتۆرە دالیا سەمهوری، بەڕێوەبەری پڕۆگرامی ئامادەکاری بۆ رەوشی لەناکاو و حاڵەتە تەندروستییە نێودەوڵەتییەکان لە رێکخراوی تەندروستی جیهانی لە کۆنگرەیەکی رۆژنامەوانیدا رایگەیاند، "بەپێی شیکاری ئەو بەیاننامانەی کە دەربارەی شەش ملیۆن توشبوی نوێی کۆرۆنا لەسەرتاسەری جیهان ئەنجامدراوە، دەرکەوتوە بڵاوبونەوەی کۆرۆنا لە چینی گەنجان و منداڵانی کۆمەڵگا پەرەی سەندوە".\nئاماژەی بەوەشکرد، بەپێی ئەو بەیاننامانە، منداڵان هۆکاری بنەرەتی بڵاوبونەوەی کۆرۆنا نین لە کۆمەڵگادا ، بەڵکو زیاتر گەنجان ئەو رۆڵە دەگێڕن.\nهاوکات ئەوەشی خستەڕوو، ڤایرۆسی کۆرۆنا بە هەمان خێرایی سەرەتای ئەمساڵ بەردەوام لە بڵاوبونەوەدایە، هیچ ئاماژەیەک سەبارەت بە کەمبونەوەی چالاک ڤایرۆسەکە دەرنەکەوتوە پێویستە هۆشیارانە رەفتاربکەین لە بەرەنگاربونەوەیدا.\nتیدرۆس ئەدهانۆم گێبریسوس، بەڕێوەبەری رێکخراوی تەندروستی جیهانی لە کۆنگرەیەکی رۆژنامەوانیدا رایگەیاند، داوایان لە وڵاتانی جیهان کردوە کە ئەو بەربەستانەی وڵاتەکەیان لانەدەن کە بەمەبەستی بەرەنگاربونەوەی کۆرۆنا دایانناوە، دەشڵێت" لابردنی ئەو بەربەستانە پێش کۆنتڕۆڵکردنی پەتاکە کارەساتە.\nبەپێی ئامارەکانی جیهان، تا ئێستا 26 ملیۆن و 211 هەزار و 592 توشبوی کۆرۆنا لەسەرتاسەری جیهان تۆمارکراون، لەو ژمارەیەش 868 هەزار و 68 کەس گیانیانلەدەستداوە.\nکاربەدەستانی رێکخراوی تەندروستی جیهانی هه‌روه‌ها رایدەگەیەنن، 230 ملیۆن ڤاکسینى کۆرۆنا بۆ ئەفریقا دابین بکات.\nریچارد میهیجۆ، سەرۆکی ناوەندی ئەفریقی بۆ کۆنتڕۆڵ و خۆپاراستن لە نەخۆشیەکان لە کۆنگرەیەکی ڕۆژنامەوانی ئۆنلایندا ڕایگەیاند " پاکێجی یەکەم 20%ی دانیشتوانی ئەفریقا دەگرێتەوە 230 ملیۆن دۆز دابیندەکەین ، سەرەتا پیشینەش بەو کەسانە دەدات کەلە بەرەکانی پێشەوەی رووبەرووی کۆرۆنا و کارمەندانی چاودێری تەندروستین، پاشان بازنەکە فراوان دەکرێت بۆ ئەو گروپانەی کەمترین مەترسیان لەسەرە".\nشارەزایانی بواری تەندروستی پێیان وایە، چارەسەر و کۆنترۆڵی تەشەنەی پەتای کۆرۆنا لە کیشوەری ئەفریقا باشتر بووە لەوەی کە پێشبینی دەکرا، ژمارەی ئەو حاڵەتە نوێیانەی لە ئەفریقادا هەیە لە ماوەی چوار هەفتەی ڕابردوودا بە ڕێژەی لە سەدا 11 دابەزیوە.\nبەرپرسانی (WHO)، جەخت لەسەر ئەوە دەکەنەوە کە هەر ڤاکسینێکی کۆرۆنا، ئەگەر قۆناغی پەرەپێدانیشدا بێت، دەبێت لەسەر کیشوەری ئەفریقا تاقیبکرێتەوە.\nپسپۆڕانی تەندروستی بریتانیا لەوەڵامی وەزیری تەندروستی وڵاتەکەیان رایانگەیاند، هیچ ئاماژەیەک بۆ سەرهەڵدانی شەپۆلی دووەمی کۆرۆنا نیە.\nلەوەڵامی مات هانۆک وەزیری تەندروستی بریتانیا کە رایگەیاندبوو حاڵەتەکانی توشبون و گەیاندنی هاوڵاتیان بۆ نەخۆشخانەکان زیادیکردوە و ئەگەری سەرهەڵدانی شەپۆلی دووەمی کۆرۆنا هەیە، ئەمڕۆ ژمارەیەک پسپۆڕی تەندروستی ئەو وڵاتە رایانگەیاند، " هیچ ئاماژەیەکی سەرهەڵدانی شەپۆلی دووەمی کۆرۆنا نیە، ئەوەی کە هەیە تەنها ئەنجامی زیادکردنی پشکنینە تەندروستییەکانە."\nلەوبارەیەوە پسپۆڕانی تەندروستی بریتانیا رایانگەیاند، وتەکانی وەزیری تەندروستی تەنها ئاگادارکردنەوە بووە، دڵنیایشیان دا کە ژمارەی مردوانی کۆرۆنا کەمیکردوە و هۆکاری تۆمارکردنی زیاتری توشبوانی کۆرۆنا پەیوەندی بەزیادکردنی ژمارەی پشکنینەکانەوە هەیە.\nبەگوێرەی داتا فەرمییەکانیش، ژمارەی توشبوانی کۆرۆنا لەبریتانیا بەجێگریی ماوەتەوە و بەشێوەیەکی ئاسایی ژمارەکە زیادینەکردوە.\nتائێستا لەبریتانیا 338 هەزار و 676 کەس توشی کۆرۆنا بون و 41 هەزار و 514 کەسی دیکەش بەهۆی پەتاکەوە گیانیانلەدەستداوە.\nله لایه‌كى تره‌وه بەڕێوەبەری جێبەجێکاری هاوپەیمانێتی ڤاکسینەکانی جیهان رایگەیاند، زیاتر لە 76 وڵاتی دەوڵەمەندی جیهان بەشداریان لە پلانی (COVAX) کردوە، کە لەلایەن رێکخراوی تەندروستی جیهانی بە بەشداری سەرکردەکانی جیهان داڕێژراوە و ئامانج لێی دابەشکردنی ڤاکیسنی کۆرۆنایە بە شێوەیەکی داوەرانە لە سەرتاسەری جیهاندا.\nسیس بیرکڵی، بەڕێوەبەری جێبەجێکاری هاوپەیمانێتی ڤاکسینەکانی جیهان لە لێدوانێکی تایبەتدا بۆ ئاژانسی هەواڵی رۆیتەرز رایگەیاند، 76 وڵاتی دەوڵەمەندی جیهان رەزامەندیان دەبڕیوە بۆ بەشداریکردن لە پلانی (COVAX)، کە تێدا ڤاکیسنی کۆرۆنا بەشێوەیەکی دادوەرانە بەسەر وڵاتانی جیهان دابەشدەکرێت، لەسەر بنەمای ئاستی مەترسی کۆرۆنا لە وڵاتەکاندا.\nئاماژەی بەوەشکرد، پلانی (COVAX) کراوە دەبێت بۆ هەر وڵاتێک دیکەی جیهان ئەگەر بییەوێت بەشداریان لەگەڵدا بکات، ئامادەن دانوستان لەگەڵ چیندا بکەن ئەگەر بیەوێت بەشداری لە پلانی کۆمەڵەکەیان بکات.\nبیرکڵی باسی لەوەشکرد، گفتوگۆیان لەگەڵ حکومەتی چین ئەنجامداوە، تا بێتە ناو کۆمەڵەکەیان، هەرچەندە هەندێک ئاماژەی ئەرێنی پێداون، بەڵام تا ئێستا هیچ رێککەوتنێکی واژۆکراویان لە نێواندا نییە.\n(COVAX) هاوپەیمانێتییەکە لە نێوان رێكخراوی تەندروستی جیهانی و سەرکردەی وڵاتانی جیهان واژکراوە، مەبەست لێی رێگریکردنە لە قۆرخ کردنی ڤاکسینی کۆرۆنا لەلایەن ژمارەیەک لە دەوڵەتانی جیهانەوە و هەوڵدان بۆ گەیاندنی ئەو ڤاکسینانە بەو وڵاتانەی کە زۆرترین مەترسیان بەهۆی کۆرۆناوە لەسەرە، ئەمریکا ئەندام نییە تێیدا.\nبەپێی توێژینەوەیەکیش کە لەلایەن زانکۆی کالیفۆڕنیا ئەنجامدراوە، پەیوەندییەکی بەهێز لە نێوان توشبون بە ڤایرسی کۆرۆنا و لەدەستدانی هەستی بۆنکردن و تامکردن هەیە، بەجۆڕێک ئەو نیشانەیە 10هێندەی نیشانەکانی دیکە لەناو توشبوانی کۆرۆنادا بڵاوە.\nبەپێی توێژینەوەیەک کە لەلایەن زانایانی بایەلۆژی لە زانکۆی کالیفۆڕنیا ئەنجامدراوە و لە رۆژنامەی "International Forum of Allergy & Rhinology"بڵاوکراوەتەوە، لە دەستدانی هەستی بۆنکردن و تامکردن بە نیشانەی هەرە سەرەکی توشبون بە ڤایرۆسی کۆرۆنا دادەنرێت.\nتوێژەرەوانی ئەمریکی باس لەوە دەکەن، ئەو کەسانەی کە هەستی بۆن کردن و تامکردنیان لەدەستداوە، 10 هێندە ئەگەری ئەوەیان هەیە کە توشبوی پەتای کۆڤید-19 بن، بە بەراورد بەو کەسانەی نیشانەکانی دیکەی نەخۆشییەکەیان لەسەر دەرکەوتوە.\nئاماژە بەوەشدەکەن، ئەو کەسانەی کە توشی ڤایرۆسی کۆرۆنا دەبن، زۆر بە قوڵی هەستی تامکردن و بۆنکردن لەدەستدەدەن، لەپاش تێپەڕبونی دوو بۆ چوار هەفتە ئەو هەستانەیان بۆ دەگەڕێتەوە.\nهەر بە پێی دەرئەنجامی ئەو توێژینەوەیە، 70 لە سەدی ئەو کەسانەی کە هەستی تامکردن و بۆنکردنیان بۆ دەگەڕێتەوە، لەو کاتەدا دەبێت کە پشکنینی چاکبونەوە لە پەتاکە ئەنجامدەدەن.\nبەپێی نوێترین توێژینەوە کە لەلایەن زانایانی ئەمریکاوە ئەنجامدراوە، لە وەرزی پایزدا کۆرۆنا دەتوانێت بۆ ماوەیەکی زیاتر لەسەر روی کەلوپەلەکان بە چالاکی بمێنێتەوە، هۆکاری ئەوەش دەگەڕێتەوە بۆ نزمبونەوەی پلەی گەرمی و بونی رێژەی شێیەکی کەم لە هەوادا.\nبەپێی هەواڵێکی ماڵپەڕی زانستی Bio Rxiv-ی ئەمریکی، پسپۆرانی زانستی ژیان و بایەلۆژی لە زانکۆی کانساسی ئەمریکی لە نوێترین توێژنەوە لەسەر ڤایرۆسی کۆرۆنا سەلماندویانە، ڤایرۆسەکە لە پلەی گەرمی نزم و بونی شێییەکی کەم لە هەوادا دەتوانێت بۆ ماوەی زیاتر لە هەفتەیەک بە چالاکی لەسەر رووی کەلوپەلەکان بمێنێتەوە، بە درێژایی ئەو ماوەیەش دەتوانێت خەڵک توشی پەتاکە بکات.\nئاماژەی بەوەشکرد، لەکاتی ئاسایدا لە دوای سێ رۆژ ڤایرۆسی بەجێمای کۆرۆنا لەسەر روی کەلوپەلەکان لەناودەچێت، بەڵام لە وەرزی پایزدا ئەو ماوەیە بۆ زیاتر لە دوو هێندە بەرزدەبێتەوە.\nئەو توێژینەوەیە ئەوەش دەردەخات، کۆرۆنا لە وەرزی پایزدا ماوەیەکی زیاتر لە جەستەی توشبوەکەدا دەمێنێتەوە، نیشانەکانی نەخۆشییەکەش بەشێوەیەکی توندتر لەسەر توشبوەکە دەردەکەوێت.\nپسپۆڕانی ئەمریکا چەندین ئامڕاز و کەلوپەلی جیاوازیان لە توێژینەوکەیان بەکارهێناوە، بۆ نمونە شوشەی پەنجەرە، دەمامکی N95، کارتۆن، مادەی پلاستیک و دەستکێش، دەرکەوتوە کۆرۆنا لەسەر شوشەی پەنجەرە تەنها بۆ ماوەی هەشت سەعات دەمێنێتەوە، بەڵام دەتوانێت لەسەر مادە پلاستیکییەکان بۆ ماوەی زیاتر لە حەوت رۆژ چالاکانە بمێنێتەوە.\nبەپێی ئامارەکانی جیهان، تا ئێستا 25 ملیۆن و 909 هەزار و 532 توشبوی کۆرۆنا لەسەرتاسەری جیهان تۆمارکراون، لەوژمارەیەش 861 هەزار و 346 کەس مردون، هاوکات 18 ملیۆن و 200 هەزار و 158 کەس چاکبونەتەوە.\nله لایه‌ن خۆیه‌وه، وەزیری تەندروستی رووسیاش رایگەیاند، وڵاتەکەی ڤاکسینی "Sputnik V"ی پەرەپێدراو نافرۆشێت، بەڵکو تەکنەلۆژیای بەرهەمهێنانی دەدات بە هەر وڵاتێک کە بیەوێت ببێت بە خاوەنی ڤاکسینەکە.\nمیخائیل مۆراکشۆ، وەزیری تەندروستی رووسیا لەمیانەی لێدوانێکی رۆژنامەوانیدا رایگەیاند، لەم مانگەدا پڕۆسەی کۆتان بە ڤاکسینی "Sputnik V" لە رووسیا دەستپێدەکات، کەرتەکانی تەندروستی و پەروەردە لە پێشینەی ئەو کەرتانەی وڵاتەکە دەبن، کە پڕۆسەکە دەیانگرێتەوە.\nئاماژەی بەوەشکرد، وڵاتەکەی ڤاکسینی "Sputnik V"ی پەرەپێدراو نافرۆشێت، بەڵکو تەکنەلۆژیای بەرهەمهێنانی دەدات بە هەر وڵاتێک کە بیەوێت ببێت بە خاوەنی ڤاکسینەکە.\nلەلایەکی دیکەوە بنکەی تەکنەلۆژیای بایالۆژی "گامالی"، کە بەپرسە لە پەرەپێدان و بەرهەمهێنانی ڤاکسینە روسیەکە رایگەیاند، پڕۆسەی کۆتانی ئەو بەساڵاچوانەی وڵاتەکەیان دەستپێکردوە کە تەمەنیان لە سەرووى 70 ساڵەوەیە، سەرجەمیان تەندروستیان جێگیرە.\n12ی مانگی رابردووش، ڤلادیمێر پوتین، سەرۆکی رووسیا رایگەیاند، وڵاتەکەی رەزامەندی لەسەر بەرهەمهێنانی یەکەمین ڤاکسینی کۆرۆنا لە جیهاندا دەربڕیوە، لە کۆتایی هەمان مانگەدا یەکەمین پاکێجی ڤاکسینەکە بەرهەمهێنرا، کە دەتوانێت بۆ ماوەی دوو ساڵ جەستەی مرۆڤ لە توشبون بە پەتای کۆڤید-19 بپارێزێت.


23 February 2020 13:04\nپەیامی کورد ... بەرپرسی مووساد و فەرماندەی ئیسرائیلی بە نهێنی لەگەڵ بەرپرسانی قەتەری دیدار و چاوپێکەوتنیان ئەنجام داوە .\nئاڤیگدوور لیبێرمەن ، وەزیری پێشووی بەرگری ئیسرائیل سەفەری بەرپرسی مووساد و فەرماندەی جیبهەی ناوخۆیی ئەو ووڵاتەی لەگەڵ بەرپرسانی قەتەری ئاشکرا دەکات\nبە پێی ڕاپۆرتێک ، ئاڤیگدوور لیبێرمەن ، وەزیری پێشووی بەرگری ئیسرائیل ڕایگەیاند : یووسی کۆهین ، بەرپرسی مووساد و سەرلەشکەر هیرتسی هلێفی ، فەرماندەی جیبهەی باشووری سەرەتای ئەم مانگە سەفەری قەتەریان کردووە کە لەم سەفەرەدا لەگەڵ موحەمەد العمادی باڵیۆزی قەتەر لە فەلەستین و مەحەمد بن ئەحمەد السند بەرپرسی دەزگای زانیاری و هەواڵگری و ڕاوێژکاری ئەمنییەتی نەتەوەیی ئەمیری قەتەر دیدار و چاوپێکەوتنیان ئەنجام داوە .\nئەم ئاشکرا کردنەی لیبەرمەن لە چوارچێوەی هێرشەکەی ئەو بۆ سەر بێنیامین ناتانیاهوو سەرۆکوەزیرانی ئیسرائیل و بە پێچەوانەی قەدەغەکردنی بڵاوکردنەوەی ئەم هەواڵە ڕوویدا کە بەرپرسانی ئیسرائیلی بڵاو بوونەوەی ئەم هەواڵەیان قەدەغە کردبوو .\nبە پێی ئەم ڕاپۆرتە سەرچاوەکانی هەواڵی ئیسرائیل ڕایانگەیاندووە : کۆهین و هلێفی لە ڕیگای ئۆردونەوە بە فڕۆکەیەکی تایبەت ، فڕۆکەخانەی بن گۆرین یان لە ٤ی ئەم مانگەدا بە جی هێشتووە و نیوەڕۆی ڕۆژی پێنجشەممە گەڕاونەتەوە تەلئەڤیڤ . ئەم سەفەرە کەمتر لە ڕۆژێکی خایاندووە . سەفەری ئەم بەرپرسە پلە بەرزانەی ئیسرائیل بۆ قەتەر لە چوارچێوەی ڕۆڵیک دا ڕوویدا کە قەتەر لە چەسپاندنی ئاگربەستی نەواری غەززە دا گێڕابووی .


کوردیپێدیا - هەپەگە: لە ماوەی دووساڵدا 1116 گەریلا شەهیدبوون و 6353 سەربازی سوپای تورکیا کوژراون\n📊 هەپەگە: لە ماوەی دووساڵدا 1116 گەریلا شەهیدبوون و 6353 سەربازی سوپای تورکیا کوژراون | پۆل: ئامار و راپرسی | زمانی بابەت: 🏳 کوردیی ناوەڕاست\nهەپەگە: لە ماوەی دووساڵدا 1116 گەریلا شەهیدبوون و 6353 سەربازی سوپای تورکیا کوژراون\nبەرپرسی راگەیاندن و چاپەمەمی هێزەکانی پاراستنی گەل (هەپەگەهەپەگە) ئاشکرای دەکات کە لە ماوەی دووساڵدا 6353 سەربازی سوپای تورکیا کوژراون، ئاماژە بەوەش دەکات کە هەر لەو دووساڵەدا هەزار و 116 گەریلا شەهید بوون و 30شیان بەدیلی کەوتونەتە دەست سوپای تورکیا.\nڕێڤان وەڵات بەرپرسی راگەیاندن و چاپەمەمی هێزەکانی پاراستنی گەل (هەپەگە) باڵی سەربازی (پەکەکە)، بە دواڕۆژی راگەیاند، لە رۆژی 24ی تەموزی 2015 تاوەکو 24ی تەموزی 2017 سوپای تورکیا 746هێرشی زەمینی و 1246هێرشی لە ڕێگەی فڕۆکەوە کردۆتە سەر گەریلاکانیان.\nوتیشی 333شەڕ لە نێوان ئێمە سوپای تورکیا ڕویداوە و گەریلاکانیش 2239چالاکی دژی تورکیا ئەنجامداوە.\nڕێڤان وەڵات ڕونیشیکردەوە، سوپای تورکیا 2338جار لە ڕێگەی هاوەن و تانکۆ تۆپ هێرشی کردۆتە سەر گەریلاکان.\nلەبارەی ژمارەی کوژرانی سەربازانی سوپای تورکیاش جەختی لەسەر ئەوەکردەوە کە لەماوەی ئەو دووساڵەدا 6353سەربازی تورکیا کوژراون کە 72یان فەرماندەی پلە بەرزبوونە، هەروەها 2261سەربازو پۆلیسیش بریندار بوون.\nوتیشی 1116گەریلاش شەهید بوون و 30شیان کەوتونەتە دەست دوژمن و بە دیل گیراون و ژمارەیەکیشیان بریندار بوونە.\nبەرپرسی راگەیاندن و چاپەمەنی هەپەگە ڕونیشیکردەوە، 16فڕۆکەی جەنگیش خراونەتە خوارەوە و 85شیان زیانیان پێگەیشتوە و 209 ئۆتۆمبێلیش یان بە تەواوی تێکشکێنراون یان زیانیان پێگەیەنراوە.\n➕ ئەم بابەتە لەلایەن: (هاوڕێ باخەوان)ەوە لە: Jul 25 2017 1:11PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 29 2017 1:11AM باشترکراوە\n👁 ئەم بابەتە 6,815 جار بینراوە


پەردەی چل و سێیەم: منداڵێکی بێ كه‌موكوڕی - پاشای شکۆمەندی\nپاش ئه‌وه‌ی فریشته‌كه‌ی خودا هات هه‌ردووكیانی ئاگادار كرده‌وه، یوسف منداڵه‌كه و مریه‌می هاوسه‌ری بۆ میسر برد، وه‌ك په‌نابه‌ر له وڵاتی میسر مانه‌وه هه‌تا مردنی هێرۆدسی زۆردار.\nكاتێك هێرۆدس مرد، فریشته‌یه‌كی یه‌زدان له میسر هاته خه‌ونی یوسف و گوتی: «هه‌سته، منداڵه‌كه و دایكی ببه و بڕۆ بۆ خاكی ئیسرائیل، چونكه ئه‌وانه‌ی بۆ ژیانی منداڵه‌كه ده‌گه‌ڕان مردن.» (مه‌تا ٢: ١٩-٢٠)\nبه‌م ڕووداوه یه‌كێكی دیكه له پێشبینی پێغه‌مبه‌ران سه‌باره‌ت به‌م منداڵه هاته‌دی:\n«له میسره‌وه بانگی كوڕەكه‌ی خۆمم كرد.» (هۆشه‌ع ١١: ١)\nجا یوسف و مریه‌م عیسایان بۆ شاری ناسیره برده‌وه، له‌وێ له‌گه‌ڵ زڕخوشك و زڕبراكانی دیكه‌ی گه‌وره بوو15.\nعیسا له ڕووی نانخواردن و نوستن و یاریكردن و كاركردن و خوێندنه‌وه وه‌ك منداڵانی دیكه بوو. به‌ڵام له چه‌ند شتێكدا عیسا له منداڵانی دیكه جیاوازبوو. منداڵێكی خۆپه‌رست نه‌بوو. هه‌میشه گوێڕایه‌ڵی دایك و باوكی ده‌كرد. هه‌رگیز درۆی نه‌ده‌كرد. هه‌میشه به دڵی خودای باوكی ئاسمانی ده‌كرد.\n«ئه‌و پیرۆز و بێ گله‌یی و بێگه‌رده، له گوناهباران جیاكرایه‌وه.» (عیبرانییه‌كان ٧: ٢٦)\nعیسا تاكه منداڵێك بووه له مێژوودا بێ كه‌موكوڕی بووبێت. بێ كه‌موكوڕی مانای ئه‌وه نییه هه‌رگیز نه‌خۆش نه‌بووه، یان له كاتی یاریكردن پێستی نه‌ڕووشاوه. به‌ڵكو سروشتێكی ته‌واوی هه‌بووه، پیرۆز و پاك و بێگه‌رد بووه. هه‌روه‌ها له هێز و داناییدا بێ كه‌موكوڕی بووه، به‌ڵام پێش ئه‌وه‌ی عیسا بچێته ناو منداڵدانی مریه‌مه‌وه هه‌ندێك سروشتی مرۆڤانه‌ی وه‌رگرت، تاكو وه‌ك مرۆڤ بێت و له‌ناو مرۆڤدا بژی.\nعیساش له دانایی و باڵا گه‌شه‌ی ده‌كرد، جێی ڕەزامه‌ندی خودا و خه‌ڵكی بوو. (لۆقا ٢: ٥٢)\nكاتێك عیسا ته‌مه‌نی دوازده ساڵ بوو له‌گه‌ڵ یوسف و مریه‌می دایكی چووه ئۆرشه‌لیم تاكو له‌وێ به‌شداری جه‌ژنی تێپه‌ڕبوون16 بكات. له كاتێكدا هاوڕێكانی خه‌ریكی گه‌ڕان بوون به ناو شاره‌كه‌دا، عیسا له په‌رستگا له‌گه‌ڵ مامۆستایانی ئايینی جوله‌كه‌دا دانیشتبوو، گوێی لێده‌گرتن و پرسیاری لێده‌كردن.\nهه‌موو ئه‌وانه‌ی گوێیان لێی ڕاگرتبوو، له تێگه‌یشتن و وه‌ڵامه‌كانی سه‌رسام بوون. (لۆقا ٢: ٤٧)\nله‌سه‌ر قوربانگای په‌رستگا به‌رخ ده‌سوتێنرا، بۆ پاك بوونه‌وه‌ی گوناهه‌كانی خه‌ڵك. ئه‌وه‌ی عیسا ده‌یزانی زاناكان نه‌یانده‌زانی.\nعیسا هاته سه‌ر زه‌وی تاكو ببێته كۆتا به‌رخی قوربانی.


ئێران – ماڵپەڕی ئازاد سەڵواتی\nنەقشەی دابەشبوونی نەتەوەیی ئێران لە ساڵی ١٩٤٥ دا!\nنەقشەیەکی نهێنی ساڵی ١٩٤٥ کە چۆنیەتی دابەشبوونی نەتەوەیی لە ئێرانی ئەو سەردەمەدا نیشان دەدا. هەروا کە دیارە لەو نەقشەیەدا هیچ شوێنەوارێک لە قەومی تواوەی فارس بەر چاو ناکەوێ. نەقشەکە لە ساڵی ٢٠١٦ هاوڕێ لە گەڵ چەند دانەی دیکە، لە لایەن دەزگای هەواڵگری ناوەندیی ئەمریکیەوە بڵاۆ کراونەتەوە. Title : Iran …


د.مهاباد كامیل عه‌بدوڵا: داوا لەسەرجەم ژنان دەکەین هیچ دوو دڵ مەبن لەتواناکانتان چونکە ئێوە ده‌توانن\nچه‌مكی جێنده‌ر، چه‌مكێكی نوێیه له كۆمه‌ڵگه‌ی كوریدا، پێویسته كاری باش ئه‌نجام بدرێت بۆ تێگه‌یشتنی تاك له‌م چه‌مكه و كاردانه‌وه‌ی له ره‌فتار و بیروبۆچوونیدا دروست بێت بۆئه‌وه‌ی كۆمه‌ڵگه‌یه‌ك دروست بێت كه باوه‌ری ته‌واوی به مافی ئافره‌ت و یه‌كسانی نێوان هه‌ردوو ره‌گه‌ز هه‌بێت. پرۆفیسۆر د.مهاباد كامیل عه‌بدوڵا سه‌رۆكی زانكۆی هه‌ڵه‌بجه، ئاماژه بۆ ئه‌وه ده‌كات كه چەمکی جێندەر چەمکێکە دەتوانرێت لەرێگەی میدیا و سۆشیال میدیا و چاوپێکەوتنی بەردەوام لەگەڵ کەسانی پسپۆر زیاتر شرۆڤە بکرێت، له‌لایه‌كی دیكه‌وه له‌رێگه‌ی کۆڕ وسیمینارو خولی بەردەوام بۆ کچان وکوران بکرێتەوه بۆئه‌وه‌ی ئه‌م چه‌مكه بناسن.\nپرسی یه‌كسانی له‌ناو دامه‌زراوه تایبه‌تی و گشتییه‌كانی كۆمه‌ڵگه‌مان چۆن هه‌ڵده‌سه‌نگێنرێت به‌و مانایه‌ی توانراوه مافی ئافره‌تان پارێزراو بێت، له‌وه‌ڵامدا د.مهاباد كامل پێیوایه كه سەبارەت بەدامەزراوەکان نەخێر هێشتا ژنان بە چاوی پلە دوو تەماشا دەکرێن، زۆر قورسە ژنێک بتوانێت خۆی بسەلمێنێت لەژینگەیەکی پیاوسالاریدا.\nخه‌باتی ئافره‌تان و ژنانی كوردستان له‌پێناو چه‌سپاندنی یه‌كسانیه له‌ناو سه‌رجه‌م سێكته‌رو كایه جیاوازه‌كاندا. له‌م روانگه‌وه پێتانوایه ده‌ستكه‌وته‌كانی ئه‌و خه‌باته هاتونه‌ته دی یان هێشتا پێویست به به‌رده‌وامیدان هه‌یه، د.مهاباد له‌م سۆنگه‌وه تیشك ده‌خاته سه‌رئه‌وه‌ی كه نەخێر هێشتا زۆری ماوە ژنان مافەکانیان بەدەستبهێنن ئه‌وكاته ژنان و ئافره‌تان دەتوانن مافەکانیان بەدەستبهێنن کە ژنان خۆیان کورو کچەکانیان وەک مرۆڤ پەروەردە بکەن وهیچ جیاکارییەک نەکەن. راستە هەندێک پۆست لای ژنانە بەڵام ئه‌وە تەنها رێژەی لەسەدا دەی گشتیش نیە، ژنان دەبێت خۆیان بریار بدەن و سنورەکان ببەزێنن وهیچ شتێک نەیانوەستێنێت.\nلێره‌دا پرسیارێك دروست ده‌بێت ئایا له كوردستان بزوتنه‌وه‌ی فێمینیزمی بوونی هه‌یه؟ به‌و مانایه‌ی ده‌توانین بڵێین له كوردستان شه‌پۆل و رێبازه‌كانی فێمینیزمی بونی هه‌یه؟ ئه‌گه‌ر هه‌یه فێمینیسته‌كانی كورد درێژه‌پێده‌ری هه‌مان هزری فێمینیزمی رۆژئاوان یاخود دامه‌زرێنه‌ری بزوتنه‌وه‌یه‌كی تایبه‌تن، له‌م باره‌وه د.مهاباد ده‌ڵێت:دەتوانین بڵێین تارادەیەک بزوتنەوەی فێمینیزمی هەیە، بەڵام هێشتا کاڵ وکرچە وهێشتا لەنێوان رۆژئاوا و رۆژهەڵاتدا قەتیس ماوە و پێویستە زیاتر کاری لەسەر بکرێت و ببێتە خەمی وڵات وسەرجەم چین وتوێژەکان تەنها لەنێوان کۆمەڵێکدا قەتیس نەمێنێت.\nپه‌یره‌ونه‌كردنی پرسی یه‌كسانی جێنده‌ری ده‌چێته چوارچێوه‌ی توندوتیژی ده‌روونی له دژی ئافره‌تان، چۆن ئافره‌تان ده‌توانن كار له‌سه‌ر ئه‌و پرسه بكه‌ن بۆئه‌وه رێگربن له‌به‌رامبه‌ر راوه‌ستاندنی هه‌ر كارێك كه له‌دژی مافه‌كانی خۆیان بێت، د.مهاباد بۆچوونی وایه كه بەڵێ جێبەجێنەکردنی پرسی جێندەر توندوتیژیی دەروونی وهزریی وزمانی، بۆتە مۆرکێکی نامرۆیی ئەم سەردەمەو تاکەکانی کۆمەڵگەی شپرزە کردوە، و زۆر نابەرپرسانە رۆژانە چ بە زمان چ بە کردەیی لەکۆمەڵگه‌دا توندوتیژی قێزەون ئەنجامدەدرێت، زۆرجار دەوترێت ژنان کەموکورییان نییە و ئه‌وەتا خۆیان دەگۆرن و پێدەکەنن وژیان دەکەن ،نازانرێت لەناخی هەرژنێکدا چەندین خەونی مردوو هەیە، بۆیە دەبێت خێزانەکان وکۆمەڵگه و حکومەت بە یەک دەست و یەک بەرنامە کار لەسەر ئەم پرسە بکەن و نەهێڵن بۆشایی لەنێوانیاندا دروست بێت.\n سه‌ركه‌وتنه‌کانی ئافره‌تی کورد له تاراوگه\nسەرکردە کێیە؟ ئایا ئافرەتانی کورد تا چەند توانیویەتی ڕۆڵی سەرکردایەتیکردن لە کۆمەڵگه ببینن؟


کوردیپێدیا - 31-07-1983\n📅 31-07-1983 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- دەستپێکردنی شاڵاوی ئەنفالکردنی بارزانییەکان. بەبیانووی کۆبوونەوەیەک لە شاری کەرکوککەرکوک، داگیرکەری بەعس بارزانییەکانی لە ئۆردوگای قوشتەپە بۆ باشووری ئێڕاق راگواست و نزیکەی 8 هەزاری لێ ئەنفال کردن.\n1. 👁 کورتەیەکی مێژووی باشووری کوردستان -هەرێمی کوردستان\n➕ ئەم بابەتە لەلایەن: (هاوڕێ باخەوان)ەوە لە: Jan 18 2017 8:25PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 31 2018 9:38PM باشترکراوە\n👁 ئەم بابەتە 6,875 جار بینراوە\n📷 فایلی وێنە 1.0.1 44 KB Jul 31 2018 9:38PM هاوڕێ باخەوان


پارێزگاری سلێمانی داوایەک لە ئەنجومەنی پارێزگاكه‌ی دەکات\n09:59 - 31/07/2021 126 جار خوێندراوەتەوە\nزه‌مه‌ن - سلێمانی\nبه‌مه‌به‌ستی بایه‌خدانی زیاتر به تاوانی جینۆسایدی ئێزدیه‌كان؛ هەڤاڵ ئەبوبەکر داوا لە ئەنجومەنی پارێزگای سلێمانی دەکات بە بڕیارێک رۆژی یادی تاوانی جینۆسایدی ئێزدییەکان لە سنوری یاسای ئەنجومەندا جێگیربکات.\nلە پەیامێکیدا بەبۆنەی نزیکبونەوەی ساڵیادی رۆژی تاوانی جینۆسایدی ئێزدییەکان د. هەڤاڵ ئەبوبەکر پارێزگاری سلێمانی رایگەیاند، "داوا لە هاوڵاتیانی پارێزگاکە و تەواوی دامەزراوە حکومیی و ناحکومی، سیاسی و گشتی و تایبەتەکان دەکەین رۆژی (3ی ئاب) کاتژمێر (10:00)ی بەیانی بۆ رێزگرتن لە تەواوی قوربانییە شکۆمەندەکانی شنگال و بەتایبەتی هاوڵاتیانی ئێزدی کە لە تاوانی جینۆسایدکردنی ئێزدییەکان بونە قوربانی، ماوەی پێنج خولەک جوڵە لە تەواوی سنوری پارێزگای سلێمانی رابگیرێت".\nپارێزگاری سلێمانی هەر لە پەیامەکەیدا داوا لە ئەنجومەنی پارێزگای سلێمانی دەکات، بە بڕیارێک رۆژی (3ی ئاب) وەک رۆژی تاوانی جینۆسایدی ئێزدییەکان لە سنوری یاسایی ئەنجومەنی پارێزگادا جێگیر بکات و ساڵانە لەم رۆژەدا ئەم یادە بکرێتەوە.\nله 3ی ئابی 2014 دا نزیکەی پێنج هەزار هاوڵاتی ئێزدی لە پەلاماری داعش بۆسەر قەزای شەنگال بونە قوربانی و بەهەزاران کەسیش تا ئێستا بێسەروشوێنن.\nوەزیرانی دارایی و ئاوەدانکردنەوە لەگەڵ یەکێتی بەڵێندەران کۆبونەوە\nدوا ئاماری مردن به‌كۆرۆنا به‌پێی پارێزگاكان\nجێگری سەرۆکی هەرێم و بەرپرسی یەکێتی ئەرورپا پرسی هەڵبژاردن تاوتوێدەکەن\nسزای زیندانی و غرامه‌ی ئەوانه‌ی له‌بری كه‌سی تر یان دووجار دەنگ ده‌دەن\nوێنە؛ سەردانی سەرۆكی پەرلەمان بۆ مەكۆی هەولێر\nسەردانی قوباد تاڵەبانی و دەرباز محەمەد بۆ دەربەندیخان\nیه‌ك ملیۆن و ٧٠٠ هه‌زار گه‌شتیار سه‌ردانی هه‌ولێریان كردووه\nرێواز فایەق وەڵامی نێچیرڤان بارزانی دایەوە\nشاندێكی هەدەپە سەردانی بزوتنەوەی گۆڕانی كرد\nداش - عێراق ە کەی هاوسەرۆک و چەند سەرنجێک!\nچۆن پێگەی هەرێمی کوردستان لە پەرلەمان و حکومەتی فیدراڵی عێراق بەهێز دەبێت؟\nمەترسی لە ئەتککردنی ھەڵبژاردن لە عێراقی فەوزادا\nبۆچى دەنگدان پێویستە؟!\nناوچه دابڕێنراوه‌كان و هه‌ڵبژاردن\nسەرنج لە سەر بەشداری كۆمەڵ و یەكگرتوو لە هەڵبژاردنی عێراق\nچاوەڕێ ناکرێ ئەم ئابڕوو تکانە لاببەن!\nهەڵکشانی دەسەڵاتخوازیی و فاشیزمی نوخبەی حوکمڕانی و لێدانی ئازادی بیروڕا لە کوردستاندا\nبزانە ئەمڕۆ بورجەکەت چ نهێنییەکی ژیانت ئاشکرا دەکات؟\nخانمە هونەرمەندێک: دوێت لەگەڵ پەرلەمانتارێکی کوردستاندا دەکەم\nئامارێكی نوێی تایبەت بە كۆرۆنا راگەیەندرا\nئینسا چەند وێنەیەکی سەیری خۆی بڵاوکردەوە\nسبەینێ مووچەی ئەم شوێنانە دابەشدەكرێت\nبزانە بورجەکەت لە یەکەم رۆژی پاییزدا چیت پێ دەڵێت؟\nشەممە مووچە دابەشدەکرێت\nسیما و ساڵه‌كان له پێ پیرۆزه‌وه\nئەدەب ڕێگایەک بۆ گۆڕینی دونیا\nشەوێک لەناو شەمەندەفەرێکی 24 کاتژمێریدا!\nدانتێ نووسەرێك بۆ هەموو سەردەمەکان...


ڕێـكه‌وتنی سـتراتیژی نێوان ئه‌مریكا و عێراق\nی مانگی شه‌ش ٢١, ٢٠٠٨\nدانوسـتاندنه‌كان به‌رده‌وامن له نێوان وڵاته یه‌كگرتووه‌كانی ئه‌مریكا و عێراقدا له‌سه‌ر به‌رنووسی كۆتایی ڕێكه‌وتنی سـتراتیژی نێوان هه‌ردوو وڵات.\nبه‌پێی ئه‌م ڕێكه‌وتنه ئۆپه‌راسیۆنه له‌شـكریـیه‌كانی ئه‌مریكا له عێراق به‌رده‌وام ده‌بێت پاش ئه‌و مۆڵه‌ته‌ی نه‌ته‌وه یه‌كگرتووه‌كان بۆ سه‌رپه‌رشـتیكردنی عێراق له مانگی دوانزه‌ی داهاتوودا كۆتایی پـێدێت.\nهه‌ر له ئێسـتاوه له‌م قۆناغه‌دا كه وتووێـژ له‌سه‌ر ئه‌و ڕێـكه‌وتنه درێژخایه‌نه ده‌كرێت هه‌ندێ لایه‌نی عێراقی هه‌ن چ له ناوه‌وه و چ له ده‌ره‌وه‌ی پـرۆسه‌ی سـیاسی وڵاته‌كه‌دا دژی وه‌سـتاونه‌ته‌وه. نه هه‌ر ئه‌وه‌نده‌ش، وڵاتی دراوسێی عێراقیش هه‌یه به ته‌واوه‌تی دژی ئه‌م ڕێـكه‌وتنه‌یه چونكه وه‌ك ده‌ڵێت له‌م ڕێـكه‌وتنه‌دا سه‌روه‌ری عێراق نه‌پارێزراوه و نابێت عێراقیـیه‌كان ڕێگه بده‌ن ئه‌و ڕێـكه‌وتنه بكرێت. كاربه‌ده‌سـتانی ئه‌مریكی چه‌ندان جار جه‌ختیان كردۆته‌وه له‌وه‌ی هێزه سه‌ربازیـیه‌كانی ئه‌مریكا له عێراقدا هیچ ئۆپه‌راسـیۆنێـك دژی وڵاتانی دراوسێی عێراق ناكه‌ن.\nكه‌واته پـرسـیار ئه‌وه‌یه:\nبۆچی دژایه‌تیكردنی ئه‌م ڕێـكه‌وتنه ده‌كرێت؟\nله‌م ڕێكه‌وتنه‌دا چه‌ندێ سه‌روه‌ری عێراق پارێزراوه؟\nئه‌مریكا تا چه‌ندێـك داكۆكی له خاك و له سـنووری عێراق ده‌كات؟\nبه‌غداش چ وابه‌سته‌یـیه‌كی به‌رامبه‌ر واشـنتن ده‌بێت؟\nئه‌م پـرسـیارانه و چه‌ندین پـرسـیاری تری په‌یوه‌ست به‌م بابه‌ته هاوكارمان به‌ڵێن سـاڵح له به‌رنامه‌ی هه‌له‌و واشـنتنی ئه‌م هه‌فته‌یه‌دا ئاڕاسـته‌ی ئه‌م به‌ڕێزانه‌ی كردووه:قادر عه‌زیز، سـكرتێری حزبی زه‌حمه‌تكێشـانی كوردسـتان.خالید شـوانی، ئه‌ندامی په‌رله‌مانی عێراق.\nده‌توانن گوێبیسـتی ده‌قی به‌رنامه‌كه بن له ڕێـگه‌ی كلیككردنی ئه‌و فایله ده‌نـگیـیه‌ی سه‌ره‌وه. ماوه‌ی به‌رنامه‌كه 46:23 خوله‌كه.


مامۆستایانی پێشه‌نگ: سبتمبر 2012\nكۆلێژی تایبه‌ت به‌و مامۆستایانه كرایه‌وه كه په‌یمانگای مامۆستایان يان ..\nئه‌مڕۆ له نێو زانكۆی سلیمانی كۆلێژی په‌روه‌رده‌ی بنه‌ڕه‌تی تایبه‌ت به‌و مامۆستایانه كرایه‌وه كه په‌یمانگای مامۆستایان یاخود خانه‌ی مامۆستایانیان ته‌واو كردوه‌و ده‌یانه‌وێت درێژه به خویندنی زانكۆ بده‌ن.\nد. عه‌باس محمد ڕاگری كۆلیژی په‌روه‌رده‌ی بنه‌ره‌تی به لڤین پرێسی وت"ئه‌م كۆلێژه له به‌شه‌كانی زانسته مرۆڤایه‌تیه‌كان و په‌روه‌رده پێكدیت و ئه‌و مامۆستایانه‌ی ده‌رفه‌تی خویندنی زانكۆیان نه‌بوه ده‌توانن لێره درێژه به‌خوێندن بده‌ن له‌و بواره‌ی خۆیان حه‌زیان پییه‌تی"\nمحمد موسته‌فا وتیشی"ئه‌و مامۆستایانه‌ی ده‌رچوی په‌یمانگای مامۆستایان و خانه‌ی مامۆستایانن، یاخود ته‌نها بڕوانامه‌ی شه‌شهی ئاماده‌ییان هه‌یه ده‌توانن درێژه به خویندن به‌ند له‌م كۆلێژه نوێیه‌دا"\nمرسلة بواسطة mamostaiani peshang في 3:10:00 م ليست هناك تعليقات:\nتابعونا علی الروابط التالیة - له‌م به‌سته‌رانه‌ی خواره‌وه بینه‌رمان بن\nتابعونا على الروابط التالية\nلةم بةستةرانةي خوارةوة بينةرمان بن\ngoogle+ كوكل بلس\nمرسلة بواسطة mamostaiani peshang في 10:02:00 م ليست هناك تعليقات:\nمرسلة بواسطة mamostaiani peshang في 9:50:00 م ليست هناك تعليقات:\nناردنی 24 مامۆستا بۆ عه‌مره‌له‌جوارجیوه‌ی برۆزه‌ی كاروانی موحیبه‌ت\nمرسلة بواسطة mamostaiani peshang في 9:07:00 م ليست هناك تعليقات:\nمرسلة بواسطة mamostaiani peshang في 8:50:00 م ليست هناك تعليقات:\n.ڕێنمایی بۆ مامۆستا تازە دامەزراوەكان\nئاگاداری ئەو بەرێزانە دەكەین كە ناویان بۆ دامەزراندن دەرچوە بە ناونیشانی مامۆستای ئامادەیی, زانكۆیی و بنەڕەتی سەردانی پەروەردەكان بكەن بەپێی ئەو خشتەیەی خوارەوە\nا- ئەو بەرێزانەی ناویان لەسەر میل...اكی\nب. گشتی پەروەردە دەرچوە ئامادەبن بە مەبەستی چاوپێكەوتن لە بەڕێوەبەرێتی سەرپەرشتیكردنی پەروەردەیی ئامادەیی خوار شوقەكانی كارێزە وشك نزیك پەیمانگەی وەرزشی سلێمانی لەو رۆژانەی دیاری كراون سەعات 9ی سەرلەبەیانی.\nسێشەمە 2/10/2012 .. كۆلێژی پەروەردە / زمانی عەرەبی و زمانی كوردی\nچوارشەمە 3/10/2012 .. كۆلێژی پەروەردەی زانستە مرۆڤایەتیەكان / زمانی ئینگلیزی\nكۆلێژی پەروەردە ( زمانی ئینگلیزی , زیندەوەرزانی , فیزیا , كۆمپیوتەر , كیمیا , ماتماتیك )\nپێنج شەمە .. 4/10/2012 ... كۆلیژی پەروەردەی بنەڕەت , زمانی ئینگلیزی , وەرزشی گشتی , زانستە گشتیەكان\nشەمە 6/10/2012 .. كۆلێژی پەروەردەی زانستەكان (زیندەوەرزانی , فیزیا , كۆمپیوتەر , كیمیا , ماتماتیك)\nیەك شەمە 7/10/2012 .. كۆلیژی زانست (زیندەوەرزانی , فیزیا , كۆمپیوتەر , كیمیا , ماتماتیك)\nدووشەمە 8/10/2012 .. كۆلێژی هونەرە جوانەكان ( شێوەكاری , موزیك , وێنە)\nپەیمانگەی پەروەدەی وەرزشی ( گشتی)\nسێ شەمە 9/10/2012 ... پەیمانمگەی هونەرە جوانەكان (شانۆ , شێوەكاری موزیك)\nپەیمانگەی مەڵبەندی مامۆستایان (وەرزش)\nمرسلة بواسطة mamostaiani peshang في 11:42:00 م هناك تعليق واحد:\nى.م.ك پرۆژەیەك بۆ دانانی پۆستی كارگێڕی خوێندنگاكان ئامادە دەكات\nیەكێتی مامۆستایانی كوردستان پرۆژەیەك بۆ دانانی پۆستی كارگێڕی خوێندنگاكان ئامادە دەكات\nیەكێتی مامۆستایانی كوردستان سەرقاڵی ئامادەكردنی پرۆژەیەكە بۆ دیاریكردنی پۆستە كارگێڕیەكانی خوێندنگاكانی هەرێمی كوردستان لە بەڕێوەبەر و یاریدە\nدەر و پاش تەواوبونیشی دەدرێتە وەزارەتی پەروەردەی هەرێمی كوردستان بە مەبەستی جێبەجێكردنی.\nعەتا ئەحمەد ڕەمەزان ، جێگری سەرۆكی یەكێتی مامۆستایانی كوردستان لە لێدوانێكی تایبەتدا بۆ كوردیو وتی" لەسەر ئاستی سكرتاریەت یەكێتی مامۆستایانی كوردستان لیژنەیەكی پێنج كەسیمان پێكهێناوە بۆ داڕشتنی پرۆژەیەك بۆ دیاریكردنی پۆستە كارگێڕیەكانی بەڕێوەبەر و یاریدەدەر".\nجێگری سەرۆكی یەكێتی مامۆستایانی كوردستان وتیشی" جگەلەو تاقیكردنەوانەی كەماوەیەكە وەزارەتی پەروەردە لە ئێستادا هەنگاوی بۆ ناوە كە لە پرۆژەكەی ئێمەدا خالێكی پێكهێناوە چەندین مەرج و بنەمای گرنگ دیاریكراوە بۆ دانانی ئەو پۆستانە".\nجێگری سەرۆكی یەكێتی مامۆستایانی كوردستان ئاماژەی بۆ ئەوەشكرد كە بە پێی ئەو پرۆژەیە دانانی پۆستی بەڕێوەبەر و یاریدەدەر بە چەند هەنگاوێكدا تێپەڕ دەبێت و بوار بۆ دەستێوەردانی حیزبی نامێنێتەوە وپشت بە لێهاتویی و توانای كارگێڕی مامۆستاكان دەبەسترێت.\nبڕیارە پاش كۆتایی هاتنی نوسینەوەی ، یەكێتی مامۆستایانی كوردستان پرۆژەكەی پێشكەشی وەزارەتی پەروەردەی هەرێم بكات بۆ سوود وەرگرتن لێی\nمرسلة بواسطة mamostaiani peshang في 11:40:00 م ليست هناك تعليقات:\nمرسلة بواسطة mamostaiani peshang في 4:13:00 م ليست هناك تعليقات:\nمرسلة بواسطة mamostaiani peshang في 9:26:00 م ليست هناك تعليقات:\nبؤبينيني ناوةكان ئةم لينكةي خوارةوة بكةرةوة\nمرسلة بواسطة mamostaiani peshang في 1:17:00 ص ليست هناك تعليقات:\nكردنةوةى خولى زمانى ئينكليزى بةهاوكارى سةنتةرى زمان لة سليمانى\nمرسلة بواسطة mamostaiani peshang في 1:15:00 ص ليست هناك تعليقات:\nنزیكه‌ى 600 مامۆستا فۆرمیان وه‌رگرتووه بۆ خوێندنى ئێواران\nراگرى فاكه‌ڵتى په‌روه‌رده له‌زانكۆى كۆیه ئه‌و ده‌نگۆیانه ره‌تده‌كاته‌وه كه ده‌ڵێن "ته‌نها مامۆستایانى دانیشتووى قه‌زاى كۆیه ده‌توانن ئه‌مساڵ له كۆلێژى ئێواران بخوێنن" كه تایبه‌ت به مامۆستایانى ده‌رچووى په‌یمانگاى مه‌ڵبه‌ندى مامۆستایان ده‌كرێته‌وه.\nبڕیاره بۆ ساڵى خوێندنى (2012-2013) له (زانكۆى سه‌لاحه‌دین و زانكۆى كۆیه) خوێندنى ئێواران بۆ مامۆستایان بكرێته‌وه و ساڵانى داهاتووش له زانكۆكانی دیكه ده‌كرێته‌وه.\nپرۆفیسۆرى یاریده‌ده‌ر سه‌عید ساڵح راگرى فاكه‌لتى په‌روه‌رده له زانكۆى كۆیه به (رووداو)ى راگه‌یاند "له وه‌زاره‌تى خوێندنى باڵا بڕیارى كردنه‌وه‌ى ئه‌و كۆلێژانه كراوه‌ته‌وه و ئه‌و ده‌نگۆیه‌ش راست نییه كه ده‌گوترێت ته‌نها مامۆستایانى قه‌زاى كۆیه ده‌توانن بخوێنن، به‌ڵكو هى شاره‌كانی دیكه‌ش وه‌رده‌گرین و تائێستا ژماره‌یه‌كى زۆر مامۆستا له رانیه و قه‌ڵادزێ َوه هاتوون و له هه‌موو ناوچه‌كانیشه‌وه ده‌توانن بێن فۆرم وه‌ربگرن، به‌ڵام باشتره هه‌ر كه‌سه و له‌ناوچه‌كه‌ى خۆى بخوێنێت"\nد.سه‌عید گوتیشى"هه‌رچه‌نده دیار نییه به‌گشتى ئه‌و كولێژه چه‌ند خوێندكار وه‌رده‌گرێت، به‌ڵام بۆ هه‌ر به‌شێك ته‌نها 35 خوێندكار وه‌رده‌گیرێت و تائێستاش نزیكه‌ى 600 مامۆستا فۆرمیان وه‌رگرتووه له زانكۆى كۆیه و تا كۆتایى ئه‌م مانگه‌ش مامۆستایان ده‌توانن فۆرم وه‌ربگرن، دواى هه‌ڵسه‌نگاندن له‌لایه‌ن لیژنه‌ى تایبه‌تمه‌ند ئه‌و مامۆستایانه‌ى وه‌رده‌گیرێن له‌رێگاى قبوڵ مه‌ركه‌زى ناوه‌كانیان ئاشكرا ده‌كرێت"\nهه‌ر مامۆستایه‌ك بیه‌وێت له‌م كۆلێژه بخوێنێ ده‌بێت "ده‌رچوى ئاماده‌یى بێت (وێژه‌یى و زانستى) و نمره‌كه‌ى له 60 كه‌متر نه‌بێت و له سه‌ر میلاكى وه‌زاره‌تى په‌روه‌رده مامۆستا بێت و بۆ ماوه‌ى دوو ساڵ خزمه‌تى هه‌بێت.\nمرسلة بواسطة mamostaiani peshang في 1:14:00 ص ليست هناك تعليقات:\nمرسلة بواسطة mamostaiani peshang في 1:09:00 ص ليست هناك تعليقات:


شیری دایك دەبێتە كەمكردنەوەی رێژەی مردنی منداڵ\nشیرپێدانی سروشتی سەرەتایەكی باشە بۆ تەندروستی منداڵ ئەگەر دایك بتوانێت منداڵەكەی ڕابهێنێت لەسەر خواردنی شیری خۆی، شیرپێدانی سروشتی رۆڵی گرنگی هەیە لەكەمكردنەوەی ڕێژەی مردنی منداڵ و دایك.\nد.ئاواز كەمال مەولود لێپرسراوی هۆبەی خۆراك لەبەڕێوەبەرایەتی خۆپاراستنی تەندروسی سلێمانی بۆ سایتی " تەندروستی" رایدەگەیەنێت هەموو دایكێك توانای هەیە شیری دوو منداڵ بدات و شیری دایك ئارام بەخشە بۆ دەروونی خۆی و منداڵەكەی.\nد. ئاواز كەمال وتی: شیری دایك یەكەم سەرچاوەی خۆراكە لەدوای لەدایكبوونی منداڵ و بەو شیرە گۆش دەكرێت لەبەرئەوەی پێكهاتەی شیری دایك پێكهاتەیەكی سروشتی تەندروستە و لەهیچ پێكهاتەیەكی تردانیە،تەنیا شیری دایكە كە ئازاری گەدە و ڕیخۆڵە و گورچیلەی منداڵ نادات،چونكە پێكهاتەی شیری دایك بەپێی تەمەنی منداڵەكە و بەپێی وەرزەكانی ساڵ گۆڕانكاریی بەسەردا دێت، بەڵام ئەم گۆڕانكاریانە لەشیری قووتودا ڕوونادات ،لەبەرئەوە شیری دایك پێویستە بۆ گەشە و پێگەیشتنی جەستەیی و دەروونی و عەقڵی منداڵەكە و لەسەداسەد پێداویستی شەش مانگی خۆراك بۆ منداڵەكە دابین دەكات.\nئەو پزیشكە ئاماژەبۆئەوەدەكات شیری دایك فاكتەری گەشەی تێدایە و دەبێتە هۆی گەشەی ڕیخۆڵە و گەدە و گورچیلەی منداڵەكە،لەبەر ئەوە گەشەیەكی تەندروست دەبەخشێت بەمنداڵەكە و وەكو منداڵێكی تەندروست گەشەدەكات، بەڵام ئەگەر منداڵێك شیری قوتوو بخوات، شیری قوتوو شیری مانگایە و ئەو پرۆتینەی لەو شیرەدایە منداڵەكە قەڵەو دەكات ،قەڵەبوونیش منداڵەكە رووبەڕووی توشبوون بەنەخۆشیە درێژخایەنەكان دەكاتەوە.\nسەبارەت بەهۆكارەكانی دووركەوتنەوەی دایكان لەپێدانی شیری خۆیان بەجگەرگۆشەكانیان، د.ئاواز كەمال وتیشی: زەمینەی گونجاو و تەندروست نیە بۆ پێدانی هۆشیاری تەندروستی بۆ ئەومەبەستەش پێویستە لەهۆڵی لەدایكبوون ڕێنمایی تایبەت بدرێت بەدایكەكان و ئەگەر بەهەڵە شیر درا بەمنداڵەكە بۆ دایكەكە ڕاست بكرێتەوە، چونكە زۆربەی دایكەكان نازانن شیر بدەن بەمنداڵەكانیان و شیر بەپێی پێویست نایەتەدەرەوە یاخود منداڵ بەهەڵە هەڵدەگرێت، لێرەدا دایكەكە ناتوانێت شیری تەواو بدات بەمنداڵەكە، لەكاتێكدا هەموو دایكێك دەتوانێت دوو منداڵ تێربكات.\nلەبارەی هۆكاری كەمی شیری دایك، ئەو پزیشكە ئەوەی خستەڕوو ئەگەر دایكێك دوو منداڵی ببێت بەنەشتەرگەری پێش ئەوەی ماوەكەی تەواو بكات، ئەوە یەكێكە لەهۆكارەكان، دووەم دەبێت دایكەكە بەشێوەیەكی تەندروست منداڵەكە هەڵبگرێت لەكاتی شیرپێدان، دەبێت پێستیان بەریەك بكەوێت بۆ ئەوەی ئەو هۆرمۆنانەی پاڵنەری شیرن و شیر دروست دەكەن چالاك بكرێن، دەبێت دایكەكە فێربكرێت چۆن شیر بەمنداڵەكە بدات،منداڵەكەش فێربكرێت چۆن مەمك بمژێت ئەمە پرۆسەیەكە كەپێویستە كاری لەسەربكرێت.\nد. ئاواز كەمال رایگەیاند: شیری دایك خۆی دەبێتە هۆی ئارامی دەروونی دایك و منداڵ و دەبێتەهۆی گەشەی پێویستی منداڵ، ئەو منداڵەی بەشیری دایك گەورە دەكرێت هەست بەئارامی زیاتر دەكات، لەكاتێكدا ئەو سوودانە لەشیری قووتودا بەدی ناكرێت، لەهەمانكاتدا شیری قوتوو دەبێتە هۆی دروستبوونی فشاری ئابوری لەسەر خێزانەكە، شیری دایك هەموو كاتێك ئامادەیە و پاكو خاوێن تریشە، ئەگەر دایك لەخێزانەكەیدا لەبارێكی خراپدا بێت و هاوكاری نەكرێت هەرئەوە بۆخۆی ئەو هۆرمۆنەی دەبێتەی هۆی پاڵنانی شیر كەم دەكەن، قەبارەو ڕەگەز و زۆری وكەمی منداڵ خستنەوە نابێتەی كەمی شیری سروشتی لەمەمكی دایكدا.\nئەو پزیشكە وتیشی: شیردی دایك گرنگی هەیە لەبوونی هەست و سۆز و دایك و منداڵەكەی بەیەكەوە دەبەستێتەوە، بۆیە دەڵێن منداڵ لەباوەشی دایكدا هەست بەئارامی دەكات، لەبەرئەوەی پێستیان بەریەك دەكەوێت و سۆزی دەروونی زۆر زۆرگرنگە بۆمنداڵ ، هەتاڕێژەی شیرپێدانی سروشتی بەمنداڵ بەرزبكرێتەوە ڕێژەی مردنی منداڵ و دایكەكەش كەم دەكرێتەوە.\nئا: ئەنوەرحەمە غەریب


گرێبەستی ئەلکترۆنی كڕین‌و فرۆشتنی ئۆتۆمبێل ناڕەزایی لێکەوتەوە\nبەڕێوەبەرایەتی هاتوچۆی هەولێر بڕیارێكی خستەبواری جێبەجێكردنەوەو بەپێی بڕیارەكە بارگرانیەكی دیكە بۆ سەرشانی شۆفێران و هاوڵاتیان دروست بووە‌و ئەم هەنگاوەش ناڕەزایی لێکەوتوەتەوە.\nفازڵ حاجی وتەبێژی بەڕێوەبەرایەتی هاتوچۆی هەولێر ڕاگەیاند: لەڕۆژی 2022/1/3ڕێنمایی ژمارە(3)ی سالی2021ی وەزارەتی ناوخۆی تایبەت بەڕێنمایی ڕێكخستنی كاری كۆمپانیاكانی هاوردەكردن وگواستنەوەو فرۆشتنی ئوتومبێل كەوتە بواری جێبەجێكردنەوە.\nهەروەها ووتیشی: بەپێی بڕیارەكە لەبەڕێوەبەرایەتی هاتوچۆ بڕی 25 هەزار دینار بۆ گرێبەستە ئەلیكترۆنیەكە لە شۆفێران وەردەگیرێت و پێشتر ئەو بڕە پارەیە وەرنەدەگیرا.\nخاوەنی پێشەنگایەك ئاماژه به‌وه ده‌كات ئەوەی ئێستا ده‌گوزه‌رێت تەنها لە زیانی هاوڵاتیاندایە و زیادكردنی بڕێكی دیكەی پارەیە لەسەر هاوڵاتیان ، ئێمە وەكو پێشەنگاكان لەكاتی كرین و فرۆشتنی ئۆتۆمبێلدا گرێبەستی خۆمان هەیە و بڕی دیاریكراو وەردەگرین.\nلێسه‌ندنی بڕی 25 هه‌زار بۆ عه‌قدی ئه‌لیكترۆنی له لایه‌ن حكومه‌ته‌وه له‌كاتێكدایه لە كۆمپانیاكانی كڕین و فرۆشتنی ئۆتۆمبێل بۆ ئۆتۆمبێلی بچوك لەبەرانبەر گرێبەستە ئەلیكترۆنیەكە بڕی 100 دۆلار و بۆ ئۆتۆمبێلی گەورە بڕی 200 دۆلار وەردەگیرێت و دەبێت هەر هاوڵاتیەكیش جگە لەو پارەی گرێبەستانە بڕی 25 هەزاری دیكەش بداتە هاتوچۆ بۆ گرێبەستی ئەلیكترۆنی.\nبه‌وه‌ش له‌كاتی كڕینی ئۆتۆمبیلدا ده‌بێت جگه له‌و بڕه‌پاره‌یه‌ی له پێشه‌نگای ئۆتۆمبیل لێت وه‌رده‌گیررێت كه به‌شێكی بۆ حكومه‌ته ده‌بێت 25 هه‌زاریش بده‌یت به حكومه‌ت .\nئەم بڕیارە بوە هۆی ناڕەزایی بەشێك لەخاوەن پێشانگاكانی كڕین و فرۆشتنی ئۆتۆمبێل لەهەولێرو دژی بڕیارەكەی بەڕێوەبەرایەتی هاتووچۆی هەرێم لەبارەی گرێبەستی ئەلیكترۆنی گردبوونەوە.\nدوای ئەوەی بەڕێوەبەرایەتی هاتووچۆی هەرێم بڕیاریدا لەسەر ئەوەی لەكاتی تۆمار كردنی ئۆتۆمبێلدا دەبێت گرێبەستی ئەلكترۆنیان پێبێت، بەشێك لەخاوەن پێشانگاكانی كڕین و فرۆشتنی ئۆتۆمبێل دژی بڕیارەكە گردبوونەوەیەكیان ئەنجامدا و شەقامی 100 مەتری هەولێریان داخست.\nئەو خاوەن پێشانگایانە دەڵێن، بڕیارەكە كێشەی زۆری تێدایە بۆ ئەوان چونكە ناكرێت خاوەنی ئەو ئۆتۆمبێلەی دەكڕدرێت ئامادە بێت، ئەگەر بڕیارەكە جێبەجێ بكرێت كاروكاسبی دەوەستێت، بۆیە ناكرێت لەو ماوەیەدا خاوەنی ئۆتۆمبێل ئامادە بێت.\nدەشڵێن، بڕیاری بەئەلیكترۆنیكردنی گرێبەستی كڕین و فرۆشتنی ئۆتۆمبێل بۆ خاوەن پێشانگاكان كێشە دروست دەكات، بەتایبەت بۆ بەناوكردنی ئۆتۆمبێلەكە كە پێشتر لەكڕین و فرۆشتندا كارئاسانی بۆ خەڵك دەكرا بۆیە بڕیارەكە رەتدەكەنەوە.\nجەختیش لەوە دەكەنەوە، ناتوانن بڕیارەكە جێبەجێ بكەن و لەبەرژەوەندی خەڵك نییە و ناكرێت بۆ كڕینی هەر ئۆتۆمبێلێك 100 دۆلار بدرێتە خاوەن پێشانگا و 25 هەزاریش بدرێتە هاتووچۆ.\nهاوکات بەشێک لەپاریزەرانیش گرێبەستی ئەلکترۆنی كڕین و فرۆشتنی ئۆتۆمبێل‌و ماتۆرسکیل بەهەنگاوێكی نایاسایی ناودەبەن.\nپارێزه‌ر چۆمان محەمەد لەمبارەوە رایگەیند ئاشکرایە لەژیانی ئێستاماندا كێشەگەلێک ڕوبەڕوی هاوڵاتیان دەبێتەوە لەباری تۆمارنەكردنی لەهاتوچۆ یاخود مردنی فرۆشیار یاخود ئامادەنەبونی فرۆشیار بۆ تحویل كردنی. بەم دواییانەش وەزارەتی ناوخۆ ڕێگەیەکی نوێی گرتۆتەبەر وەک دەرەچەیەک وەك لەڕونکردنەوەی بەرێوەبەرایەتی هاتوچۆی هەولێردا هاتووە ئەو چەندین کێشەی بەرۆكی هاوڵاتیانی گرتووە چارەسەری دەكات‌و لەلایەکی تریشەوە ئاسانکارییە بۆ خەڵكی. بەڵام دەبێت ئەوەشمان لەبیربێت ئەم بڕیارە چەند كێشەو کەموکوڕییەکی ھەیە لەڕوی یاساییەوە کە خۆی لەم چەند خاڵەدا دەبینێتەوە، چۆمان دەڵێت "ئەم بڕیارە پێچەوانەی مادەیەكی روون و ئاشكرای یاسای هاتوچۆی بەركارە لە هەرێم چونکە چۆن دەكرێت بەڕێنماییەک کارکردن بەیاسای ژمارە ۸٦ ی ساڵی ۲٠٠٤ بوەستێنرێت، چونکە لەیاساكەدا بەڕوونی باسی كڕین و فرۆشتنی بەردەم ئەفسەری هاتوچۆ دەكات دەبێت فرۆشیار خۆی یاخود بریكاری ئامادە ببێت. بۆیە ئەم هەنگاوە دەكرا لەهەمواری یاسای هاتوچۆ یاخود دەرچواندنی یاسایەكی نوێ جێگیر بكرێت".\nدەشڵێت "بەداخەوە ڕێزگرتن لەیاساو دامەزراوەی پەرلەمان لەقۆناغێکی خراپدایە، دەنا وەزارەتی ناوخۆ چلۆن ھەنگاوێکی لەم چەشنە دەنێت بەبێ پەرلەمانی کوردستان!".\nپزیشكێكی كورد دەربارەی یاسا نوێیەكەی بەریتانیا لەسەر كۆچبەران نیگەرانەو دەڵێ ئێمە پەیوەست ناكات بەو وڵاتەوە\nزیاتر لە بیست قاچاخچی دەستگیركران و عیراقییان تێدایە\nسامانە سروشتییەكان لەدابینكردنی نەوتدا جیاوازی لەنێوان پارێزگاكاندا كردوە\nدڵە گەورەکەی کۆمەلە لە لێدان کەوت\nشه‌پۆلێكی به‌هێزی به‌فر و باران ڕوو له هه‌رێم ده‌كات\nسبەی پلەكانی گەرما لە هەرێم بەرزدەبنەوە\nئەو هاوڵاتییەی دەوترا لەسەرما رەقبۆتەوە "ئەگەری زۆرە بەهۆی نەخۆشی دڵ گیانی لەدەستدابێت"\nكاتی كۆتایی هاتنی شەپۆلی سەرما و سۆڵە ڕاگەیەنرا\nئه‌مرۆ كه‌سێك كه پیشه‌ى پۆلیسه ڕه‌قبوه‌وه\nپزیشكێكی كورد دەربارەی یاسا نوێیەكەی بەریتانیا لەسەر كۆچبەران نیگەرانەو دەڵێ ئێمە پەیوەست ناكات بەو وڵاتەوە\nپارێزگاری دیالە: كوژرانی 11 سەربازەكە بەهۆی كەمتەرخەمی بوە\nهەسەدە: دۆخی گرتوخانەكەی حەسەكە كۆنترۆڵ كراوە\nداعش هێرشی كردە سەر سوپای عێراق لە دیالەو 11 سەرباز كوژران\nدڵە گەورەکەی کۆمەلە لە لێدان کەوت \nئه‌مرۆ كه‌سێك كه پیشه‌ى پۆلیسه ڕه‌قبوه‌وه \nهەسەدە: دۆخی گرتوخانەكەی حەسەكە كۆنترۆڵ كراوە \nهاتوچۆی سلێمانی: هێشتا شەقامەكان بەستەڵەكن، شۆفێری مەكەن \nداعش هێرشی كردە سەر سوپای عێراق لە دیالەو 11 سەرباز كوژران